Ihmisenä tässä ajassa: Avaa itsesi uuteen elämään\nAvaa itsesi uuteen elämään\nMiksi et kuorisi yltäsi vanhan elämäsi haarniskaa? Sitä jonka olet saanut yllesi perintönä vanhasta ajasta. Eikö nyt, tänä sumuisena lokakuuna ammuna, olekkin aika sytyttää kaikki kynttilät, soihdut ja valot palamaan, ettei pimeys kätkisi meitä. Pimeys ei voi valolle mitään, mutta meidän jokaisen on tehtävä oma tärkeä osuutemme, juuri nyt.\nTiedätkö, pimeys on syvintä juuri ennen auringon nousua. Henkinen aurinko on siirtymässä sellaiseen kulmaan, ettei sitä voi mikään pimeys mitätöidä tai tehdä olemattomaksi. Muutos on alkanut jo kauan aikaa sitten ja se saavuttaa merkittävyytensä näinä päivinä. Oletko sinä valmistautunut tähän? Vai yhä edelleenkö kyyristelet varjoissa, mitä muut sinusta ajattelevat?\nMitä sinä ajattelet itsestäsi ja elämästäsi?\nKuka olet oikeasti itsellesi ja toisille?\nHenkinen energia läpäisee aineen. Materia ei voi pidätellä valoa loputtomiin. Nyt valo murtautuu esiin ja tuo eteemme mitä loistavampia mahdollisuuksia muuttaa ja muuntua, kasvaa ja edetä, niihin henkisiin mittoihin, jotka ovat olleet ajtuksissamme, toiveissamme jo monta ihmisen ikää.\nNe joilla on korvat, kuulevat. Ne joilla on silmät, nkevät. Ne joilla on ymmärrystä, menevät edellä ja näyttävät tietä. Jokaisen on kuljettava oma polkunsa, mutta onneksi on niitä, joilla palaa jo valo, että nekin, jotka yhä haparoivay pimeydessä, tulisivat näkyviksi.\nTässä hämärässä rukoilen herkin aistein: "\nJumalani, vahvista sinua minussa, että kykenen jakamaan valoasi, nille joilta sitä puuttuu. Toivoa selviytymiseen ja luopumiseen, etteivät he kadottaisi itseään turhaan turhuuteen, epä tosiin unelmiin ja pelkoihinsa. Avarra minua niin pitkälle ja syvälle, että kykenen osaltani täyttämään lupaukseni niistä tehtävistä, joita olen ottanut hoitaakseni. Yksin en siihen kykene, mutta kädelläsi voin olla lupauksieni arvoinen työkalu. Vapisen kädelläsi, en pelosta vaan rakkaudesta elämää kohtaan. Elämä olet Sinä ja minä voin jakaa Sinua omallani. Valosi läpäisee koko universumin pienimmästä hiekanjyvästä suurimpaan planeettaan. MInä ihmisenä tulen myös lävistetyksi ja kun värähteeni soi taivaallisten sfäärien sopusoinnussa, olen valmistautunut muutokseen. Tätä varten olen tässä elämässä. Kiitos, kiitos, kiitos. "\nLähettänyt Eeta klo 22.51\nMiksi murehtia, kun on paljon hyvää?\nVäärinpäin käänneetty elämä


Erik Murphy loistoiskussa tärkeiden MM-karsintaotteluiden alla | Sportti.com\nErik Murphy loistoiskussa tärkeiden MM-karsintaotteluiden alla\n8.11.2018 - 08:29:07\nErik Murphy on erinomaisessa iskussa tärkeiden MM-karsintaotteluiden alla. Murphy johdatti Frankfurt Skylinersin tärkeään voittoon koripallon EuroCupissa Torinoa vastaan.\nMurphy tuli penkiltä sisään ja heitti peräti 33 pistettä. Mukaviin pistelukuihin ylsivät myös Gerald Lee Junior sekä Jamar Wilson.\nFrankfurt nappasi tärkeän 85-75 (49-36) -voiton Torinosta. Murphy teki tarkkaa työtä upottaen kahden pisteen heittonsa 8/10, kolmen pisteen heittonsa 5/6 ja vapaaheittonsa 2/3. Kokonaissaldoksi muodostui 26,5 minuutissa 33 pistettä ja seitsemän levypalloa.\nShawn Huff teki likaista työtä raapien kahdeksan levypalloa, antaen neljä syöttöä ja torjuen vastustajan heiton kertaalleen. Frankfurt on hyvissä asemissa lohkokolmosena neljällä voitolla ja kahdella tappiolla.\n- Tämä oli iso voitto. He ovat hyvä joukkue ja vieraissa on aina vaikeaa. Tärkein asia oli, että voitimme. Onnekseni onnistuin heitoissa, joukkuekaverini löysivät minut ja tänään satuin osumaan. Tämä oli kuitenkin joukkuevoitto ja hyvä askel kohti pääsemistä 16 parhaan joukkoon, Murphy totesi EuroCupin verkkosivuilla.\nMyös Sasu Salinin edustama Malaga nappasi voiton EuroCupissa, kun se kellisti kotonaan Rytas Vilnan 95-76 (43-48). Malaga ratkaisi ottelun hurjalla kolmannella neljänneksellään aloittaen sen 16-0 -jaksolla ja vieden sen lopulta nimiinsä peräti 28-7. Salin osallistui talkoisiin kuudella pisteellä, kolmella levypallolla ja neljällä syötöllä.\nLassi Tuovin valmentama Strasbourg oli pahimmillaan 14 pistettä tappiolla kreikkalaista Promitheasia vastaan, mutta nousi 83-78 (29-41) -voittoon. Strasbourg käänsi ottelun itselleen päätösneljänneksellä korjaten sen 32-19.\nStrasbourg tukevoitti asemiaan Mestarien liigan lohkon kärkipäässä, kun sillä on nyt viidestä ottelusta neljä voittoa.\nAlex Murphy pääsi juhlimaan 83-66 (44-32) -voittoa paikallisvastustaja Falcosta FIBA Europe Cupin ottelussa. Murphy heitti ottelussa yhdeksän pistettä, otti kaksi levypalloa, antoi yhden syötön ja riisti pallon kertaalleen. Voitolla Szolnoki Olaj otti tukevan otteen jatkopaikasta, kun sillä on nyt neljästä ottelusta kolme voittoa.\nKähde: Koripalloliiton tiedotus


Puuta pintaan - Puuinfo\nEtusivu | Puuta pintaan\nJulkisivu on rakennuksen käyntikortti. Se houkuttelee astumaan sisään rakennukseen ja tutustumaan siihen tarkemmin. Käytetyt materiaalit, värit ja muodot määrittelevät rakennuksen luonnetta. Julkisivujen tulee kestää aikaa, mutta samalla ne myös heijastavat omaa aikakauttaan.\nTeksti: Inkariina Sipiläinen\nRead the article in English: Wood rises to the surface\nHyvin suunniteltu ja toteutettu – sekä oikea-aikaisesti huollettu – puujulkisivu kestää parhaimmillaan käytössä kymmeniä vuosia. Suomessa on lukuisia esimerkkejä yli 100-vuotiaista puujulkisivun omaavista rakennuksista.\nJulkisivumateriaaleja valitessa tulee huomioida sääolosuhteiden vaikutus: esimerkiksi aurinkoisessa merellisessä ympäristössä säärasitus on huomattava. Eri materiaalien luonnollinen kestävyys vaihtelee puulajin mukaan. Pintakäsittelyaineilla tiettyjen ulkoverhousmateriaalien pitkäaikaiskestävyyttä voidaan tarpeen mukaan parantaa.\nKorona-aikana puutuotteiden kysyntä on kasvanut, mikä on näkynyt paikoin myös ulkoverhousmateriaalien heikkona saatavuutena. Puutavarakauppa Lauta Oy:n toimitusjohtaja Juho Kallonen kertoo, että kysyntä on ollut erittäin vilkasta koko kuluneen vuoden ajan. Kotimaisten materiaalien saatavuus on ollut jonkin verran parempaa kuin tuontituotteiden.\nKallonen kertoo, että ulkoverhouksen materiaalivalinnat ovat usein tasapainoilua tuotteen ulkonäön, ekologisuuden sekä hinnan välillä. Ulkoverhousmateriaalien hinnat vaihtelevat paljonkin, mutta elinkaarikustannuksia laskettaessa erot tasaantuvat.\nKäsittelyllä vai ilman?\nSaatavilla on useita eri vaihtoehtoja puiselle ulkoverhoukselle. Puuta voidaan modifioida eri menetelmin, sitä voidaan pintakäsitellä tai käyttää sellaisenaan. Pintakäsittelyllä on esteettisyyden lisäksi puuainetta suojaava vaikutus.\nTeollinen pintakäsittely takaa hallitut ja optimaaliset olosuhteet kosteuden, lämpötilan ja puhtauden kannalta. Teollisesti maalatut ulkoverhouslaudat nopeuttavat työmaavaihetta sekä suojaavat säärasitukselta asennuksen aikana. Pohjamaalaus tulee suorittaa mahdollisimman nopeasti höyläyksen jälkeen. Vaihtoehtona löytyy myös välimaalatut tai täysin valmiiksi maalatut ulkoverhoustuotteet, joiden asennus tapahtuu piilokiinnitteisesti. Siparila Oy:n myyntijohtaja Olli Prättälä kertoo teollisesti valmiiksi maalattuja tuotteita kysyttävän jatkuvasti yhä enemmän.\nRakennettaessa yli kaksikerroksisia kerrostaloja tai julkisia kohteita on puun palosuojauskäsittely tarpeen. Kerrostaloissa ensimmäisen kerroksen sekä poistumisteiden pintojen tulee olla palosuojattuja luokkaan B-s2, d0. Suositeltavaa on tehdä palosuojauskäsittely teollisesti vakioiduissa olosuhteissa.\nKuva 1. Julkisivujen palosuojaus. Paloturvallinen puutalo, Asuin ja toimitilarakentaminen -ohjekirja, 2021.\nLisätietoja: Paloturvallinen puutalo –ohjekirja.\nAccoya® on tuotemerkki ekologisesti ja myrkyttömästi asetyloidulle puulle. Prosessissa puu asetyloidaan eli kyllästetään väkevällä etikkaliuoksella, jolloin sen solukko muuttuu pysyvästi. Puusta tulee hyvin kosteudenkestävää ja mittapysyvää. Accoya® ei vaadi erillistä pintakäsittelyä, vaan sillä on käsittelemättömänä jopa 50 vuoden takuu maanpäällisissä rakenteissa.\nNovenberg Oy:n Petteri Huomo kertoo, että Accoyan edut ovat etenkin pitkä elinkaari, huoltovapaus ja ekologisuus. Tuote valmistetaan radiata-männystä, jota saadaan muun muassa Espanjasta ja Uudesta- Seelannista. Jalostuslaitoksia on Euroopassa vain yksi, minkä vuoksi saatavuus on ajoittain ollut haasteellista.\nNovenbergin pitkän tähtäimen avoitteena on kehittää Accoya käsittely soveltumaan myös pohjoisen männylle, jolloin markkinoille saataisiin myös tuotteen kotimainen versio. Accoya-tuotteiden pitkä käyttöikä ja mittapysyvyys kasvattavat materiaalin suosiota jatkuvasti, ja Huomo kertoo palautteen olleen pääsääntöisesti erittäin hyvää.\nAccoya-julkisivu ei tikkuunnu, ja puu harmaantuu käsittelemättömänä muutamassa vuodessa riippuen kohteen sijainnista, ympäröivästä kasvillisuudesta ja muista ympäristötekijöistä.\nSRV:n ja Stora Enson yhteistyössä kehittämä Wood City -puukortteli sijaitsee Helsingin Jätkäsaaressa. Wood City rakentuu asuinkerrostaloista, toimistotalosta ja hotellista sekä pysäköintitalosta. Modernit rakennukset sijaitsevat meren äärellä, mikä tarkoittaa hyvinkin vaihtelevia sääolosuhteita. Julkisivun kestävyys ja huoltovapaus painoivat vaakakupissa materiaalivalintaa tehtäessä. Osa julkisivusta on käsitelty Burnblock-palonsuoja-aineella paloluokkaan B-s1, d0. Wood Cityn Accoya-julkisivuille on annettu jopa 80 vuoden huoltovapaustakuu. Wood Cityn on suunnitellut Anttinen Oiva Arkkitehdit Oy.\nLehtikuusi on luontaisilta ominaisuuksiltaan erittäin kestävä rakennusmateriaali. Se sisältää luonnon omia suoja-aineita, kuten pihkaa, hartseja ja mineraaleja, ja kestää maasta irti asennettuna huoltovapaana useita vuosikymmeniä. Lehtikuusesta valmistettuja ulkoverhouspaneeleja ei tarvitse pintakäsitellä, sillä lehtikuusi materiaalina kestää UV säteilyn ja kosteuden rasitusta hyvin. Mitä paksumpaa materiaalia ulkoverhoukseen käytetään, sen paremmin se kestää ajan saatossa.\nLehtikuusesta valmistetuilla ulkoverhouspaneeleilla luodaan luonnollinen ilme julkisivulle. Lehtikuusiulkoverhoukset harmaantuvat vuosien saatossa – säärasitus vaikuttaa harmaantumisnopeuteen. Alkuun julkisivun pinnan sävy voi olla epätasainen. Lehtikuusi voidaan käsitellä rautasulfaatilla, mikäli pinnan harmaantumista halutaan nopeuttaa. Kuultokäsittelyä ei suositella, sillä kuultokäsitellyn lehtikuusen huoltoväli on puolet tiheämpi kuin kotimaisen kuusen.\nKuva: Lauta Oy\nTOAS Kaupin julkisivu on uniikin haitarimainen, ja kaikista asunnoista avautuu hieman erilainen näkymä. Julkisivuverhoiluksi valikoitui käsittelemätön höylätty lehtikuusi. Vaakaverhouksella on haluttu häivyttää julkisivuista CLT-elementtien vaakasaumat. Pystysaumoihin tuotiin perinteisestä puurakentamisesta poiketen uudenlaista detaljiikkaa. TOAS Kaupin on suunnitellut BST-Arkkitehdit Oy.\nPLATTA – julkisivulevy\nPLATTA-julkisivulevyjen raaka-aineena käytetään ristiinliimattua kolmikerroksista kuusiliimalevyä. Tämä tekee levyistä helposti työstettäviä mutta kevyitä käyttää. Levyjä on saatavina kolmessa eri pituudessa. Julkisivulevyt on maalattu valmiiksi, eikä niitä tarvitse pintakäsitellä työmaalla enää asennuksen jälkeen. Huoltoväli on sama kuin kuusiulkoverhouksessa yleensäkin eli 10−20 vuotta kohteesta riippuen.\nPLATTA-julkisivut ovat myös täysin naulattomia ulkoasultaan. Levymäisyys mahdollistaa eri värien ja leveyksien käytön samalla seinäpinnalla. Julkisivukuva voidaan suunnitella yhdistelemällä vaalean sävyisiä ja eri levyisiä julkisivulevyjä. Levyt nopeuttavat rakennusprosessia, ja ne voidaan asentaa joko työmaalla tai elementtitehtaalla.\nKuva: Veikka Hännikäinen\nHOAS Tuuliniityn julkisivuissa on käytetty Siparilan 20 mm paksuja, valmiiksi maalattuja PLATTA-julkisivulevyjä, jotka asennettiin piilokiinnityksellä. Levyt on käsitelty Tikkurilan Ultra Pro 30:llä, joka suojaa ulkoverhousta säältä, kosteudelta, uvsäteilyltä sekä lialta. Julkisivun vaaleat osat ovat PLATTA-levyjä, kun taas tummat osat ovat myöskin Tikkurilan tuotteilla maalattuja lamellipaneeleja. HOAS Tuuliniityn pääsuunnittelijana toimi Arkkitehtitoimisto Jukka Turtiainen Oy.\nLämpömodifioinnin varsinainen läpimurto tapahtui Suomessa vuonna 1993. Näin sai alkunsa ThermoWood® eli Suomessa kehitetyllä lämpömodifiointimenetelmällä valmistettu tuote, jonka tuotanto on yhdenmukaistettu ja jonka tuottajilla on auditoitu laadunvalvontajärjestelmä.\nLämpöpuuyhdistys ry:n toiminnanjohtaja Jukka Ala-Viikari kertoo, että lämpöpuun mitta- ja muotopysyvyys pitää rakenteet ja kiinnikkeet tiiviinä. Pihkattomuudesta on hyötyä lämpöpuuta pintakäsiteltäessä.\nLunawood Oy:n Maija Masalin korostaa vastuullisuusnäkökulmaa: tuotannossa ei käytetä kemikaaleja, vaan lämpömodifiointi perustuu puun ominaisuuksien muokkaamiseen lämmön ja vesihöyryn avulla. Tällä hetkellä julkisivuissa vallalla ovat luonnolliset sävyt sekä mustaksi käsitelty lämpöpuu. Lämpöpuu ei välttämättä vaadi elinkaarensa aikana minkäänlaista pintakäsittelyä, jos hyväksyy ulkoverhouksen luonnollisen harmaantumisen.\nLisätietoja: www.thermowood.fi, www.lunawood.com\nKeväällä 2021 valmistunut Turun yliopiston ja Åbo Akademin yhteisrakennus Aurum pitää sisällään huomattavan määrän laboratoriotiloja. Rakennuksen pääsuunnittelija Piia Viitanen Aihio Arkkitehdit Oy:stä kertoo, että rakennusta suunniteltaessa haluttiin kiinnittää erityisesti huomiota viihtyvyyteen – ikään kuin vastapainona steriileille laboratorioille. Selvää oli, että julkisivu haluttiin rakentaa kotimaisesta puusta. Vastuullisuusnäkökulman lisäksi materiaalin piti olla mahdollisimman kestävä. Valinta kohdistui kotimaiseen lämpöpuuhun. Aurumin näyttävä pääsisäänkäynti on verhoiltu lämpöpuulla, ja sama materiaali jatkuu myös sisälle aulaan. Viitanen kertoo, että rakennuksesta haluttiin tyylillisesti yhtenevä ja luokseen kutsuva. Rakennus on saanut osakseen erittäin positiivista palautetta käyttäjiltään.\nPuupinnan hiillyttäminen on ikivanha menetelmä puun kestävyyden parantamiseksi. Hiillyttämällä pintaan saadaan luontainen suojakerros, joka parantaa etenkin puun lahon- ja kosteudenkestävyyttä. Shou Sugi Ban -menetelmänäkin tunnettu hiiltäminen on lähtöisin Kaukoidästä. Kaikkia puulajeja voidaan hiiltää. Pinnan kuviointi ja hiiltymisen syvyys ja nopeus riippuvat puulajista.\nCafe Birgitta on Helsingin Hernesaaressa sijaitseva kahvila, jonka vaaleat sisätilat toimivat hienona kontrastina rakennuksen tummalle ulkoverhoukselle. Kahvilasta haluttiin arkkitehtuurillisesti uniikki ja samalla ympäröivään merimaisemaan hyvin sulautuva. Hirsirakennuksen ulkoseinät ovat 50×50 mm laminoitua puuta, joiden pinta hiillettiin paikan päällä. Kohteen on suunnitellut Arkkitehtuuri- ja muotoilutoimisto Talli Oy, ja se voitti Vuoden hirsirakennus -palkinnon vuonna 2014.\nUlkoverhous kotimaisesta kuusesta\nEdellä esitetyistä puisista ulkoverhousmateriaaleista kuusiulkoverhouspaneelit ovat yleisimmin käytetty ja edullisin vaihtoehto. Toisaalta myös huoltoväli on verrokeista tihein, mikä näkyy tuotteen elinkaarikustannuksissa.\nKuusiulkoverhoilun huoltoväli perusvaatimuksilla on 10-15 vuotta. Oikeaoppinen ja -aikainen huoltomaalaus on ehdoton edellytys puu-ulkoverhouksen pitkäaikaiskestävyydelle. Profiileja on saatavilla lukuisia, ja pintakäsittelymahdollisuuksille vain taivas on rajana.\nTaulukko 1: Eri puu-ulkoverhousmateriaalien ja -tuotteiden ominaisuuksia.\nMateriaali Ulkonäkö Huolto Ominaisuudet\nAccoya Harmaantuu parin vuoden kuluessa\nSaattaa muuttua laikukkaaksi\nennen pinnan sävyn lopullista tasaantumista Kestävyystakuu 50 vuotta\nJulkisivujen pesu ja harjaus tarvittaessa Huoltovapaus, kestävyys, lahoamattomuus\nLehtikuusi Sydänpuu erottuu vaaleammasta pintapuusta\nHarmaantuu kelomaiseksi ajan kuluessa Oikein asennettuna kestää helposti 50 vuotta, julkisivujen pesu tarvittaessa\nEi kaipaa pintakäsittelyä Puuaineen luontaiset ominaisuudet\nparantavat biologista kestävyyttä\nPLATTA-levy CLT-rakenteinen levymäinen pinta, täysin valmiiksi käsitelty tuote piilokiinnityksellä\nSaatavilla vain peittävällä käsittelyllä\nKolme eri kokovaihtoehtoa Huoltoväli 10−20 vuotta Asentamisen nopeus, tuotteen keveys, kotimaisuus, hyvä säänkestävyys\npuu Alkuun tumma, mutta harmaantuu muutamassa vuodessa Voi käyttää ilman pintakäsittelyä\nPintakäsitelty lämpöpuu huollettava kohdekohtaisesti, lämpöpuun pihkattomuus pidentää huoltoväliä Kotimaisuus, hyvä muotopysyvyys,\npihkattomuus, hyvä biologinen kestävyys\nHiilletty pinta Persoonallinen ulkonäkö\nTahraa ilman pintakäsittelyä Öljyäminen 5−15 vuoden välein\nparantaa pitkäaikaiskestävyyttä ja ulkonäköä Hyvä lahon- ja kosteudenkestävyys\nulkoverhouslaudat Perinteinen puu-ulkoverhousmateriaali\nSaatavilla teollisesti pohja-, välimaalattuna tai valmiiksi maalattuna Huoltoväli 10−20 vuotta Muunneltavuus, kotimaisuus, edullisuus\nLauta on sydäntavaraa\nAsennettava ja pintakäsiteltävä ulkoverhouslauta on riittävän kuivaa (kosteus < 18 %)\nAsenna laudat sydänpuoli ulospäin, jos et käytä teollisesti pintakäsiteltyjä lautoja\nVältä jatkoksia ja säälle alttiita verhouslautojen suojaamattomia päitä\nKäytä päätypontattuja ja sormijatkettuja verhouslautoja\nJätä ulkoverhouksen taakse noin 22–25 mm alhaalta ylös avoin tuuletusrako\nHuolehdi, että puuverhous pääsee kastuttuaan vapaasti kuivumaan eikä sadevesi pääse imeytymään rakenteisiin (viistot pinnat, tippanokat, suojapellitykset)\nHuolehdi ulkoverhouksen rakenteellisesta suojauksesta, esim. räystäät ja verhouksen alalaidan riittävä etäisyys maasta (suositus > 500 mm)\nTee asennukset, kiinnitykset ja pintakäsittelyt huolellisesti\nTee verhouksen alareunaan tippanokka\nToimivat ikkunoiden vesipellit ja listoitukset/vuorilaudat\nTarkasta, korjaa ja huolla ulkoverhous riittävän usein


Katse uuteen vuoteen! | Laitilan Sanomat\nKatse uuteen vuoteen!\nHeti kun vuosi vaihtui alkoi multasormea pakottaa. Keittiön ikkunasta huomaa katselevansa takapihan kasvimaata useammin sillä ajatuksella, että mitä mihinkin kannattaisi istuttaa, mille tarvitaan lisää tilaa, ja mitä voisi jättää pois. Viime keväänä kylvettyjen siementen pusseja täytyy selata ja muistella mikä menestyi ja mistä voitaisi koittaa toista lajiketta. Kasvimaan kanssa minä nautin pitkällisestä suunnittelusta ja ajan kanssa asioiden läpikäymisestä.\nJouluna saatiin kunnolla lunta ja lämpötilakin laski parhaimmillaan -21 asteeseen meidän nurkissa. Oli mukava saada luminen pakkasjoulu. Oviverhojen, korjatun leivinuunin ja umpeen lyödyn yläkerran ansiosta lämpö sisällä pysyi paremmin kuin aiempina vuosina. Myös navetalla on lämpö pysynyt ennätyshyvin, edes kylmimpänä yönä ei tarvinnut laittaa lämpölamppuja palamaan. Tästä saan omalta osaltani kiittää lampaita, jotka lämmittävät aika hyvin.\nEläinten elämänlaadusta huolehtiminen on aika tärkeää näin talvisaikaan, kun heillä ei ole ulkoiluun samanlaista mahdollisuutta. Lampaille syöminen on maailman tärkein puuha, ja havut tarjoavat mukavaa vaihtelua heinänsyöntiin, kun ruohoa ei ole syötävänä. Kanoille on lampaita helpompi keksiä ajanvietettä joka pitää heidät stressittömänä. Jo heinätukun lattialle heittäminen saa heissä aikaan iloista kurinaa ja kuopimistarvetta. Mukaan kun heittää kourallisen kauranjyviä he viihtyvät puuhassa pitkään. Yksi tärkeä kanan viihtyvyyttä parantava asia on kylpypaikan tarjoaminen. Minä olen ratkaissut asian vauvojen ammeilla ja puulaatikolla, joihin lisään kuivaa turvetta. Kanat makaavat, venyttelevät ja pöllyttävät turvetta höyheniensä joukkoon säännöllisesti. Heillä on sisäsyntyisesti kylpemisen tarve, johon on hienoa tarjota mahdollisuus muulloinkin kuin kesäaikaan. Kesällä kanat kuopsuttavat yleensä itse maahan sopivan paikan, jossa pääsevät irtonaista maata pöllyttämään.\nKylpevä kana on kaunis katsella! Uusissa turpeissa he ovat niin iloisia, ja kurisevat ja pörhentelevät, venyttävät koipiaan.\nKaksi kana pörhentelee turvelaatikossa kuristen. Kylpeminen on kanoille mieluisaa puuhaa!\nEnsi vuonna karitsoivat uuhet ovat viettäneet aikaa pässien kanssa, ja poistoon menevät viime vuoden karitsat on valittu. Viime kesän kukkopoikia on teurastettu, ja taas on yksi kana littanana pesässä tipuhaaveissaan. Vielä on tottumista siihen, että talvella ruuan eteen ei pysty tekemään niin paljoa. Keräilyvimma on niin tiukassa, ja pahenee vaan, kun säät ovat leutoja. Mutta elämä hidastuu talvella, niin sen kuuluu mennäkin. Teetä ja villasukkia!\nOmavaraisempaa elämää kohti voi kuitenkin kävellä muilla elämän alueilla. Niillä pienillä askelilla. Kovasti koitan päästä eroon erillaisista kemikaaleista. Meikkaaminen on harventunut huomattavasti, ja menossa on kokeilu luonnonmukaisemmasta hiustenpesusta. Shampoopesuista alkaa olla kohta kuukausi. Pesussa olen käyttänyt mm. kanamunaa, soodaa ja nokkos- sekä siankärsämövettä. Vielä päänahka ei ole tasapainossa asian kanssa, täytyy antaa ajan kulua. Olen lukenut paljon shampoopesuista irti päässeiden kirjoituksia, ja vakaasti uskon, että hyvä tästä tulee. Onneksi hiukseni eivät ole koskaan olleet kovin rasvoittuvaista laatua, joten olen pärjännyt niiden kanssa oikein hyvin. Sen huomaa heti, että aina kovin ohuen oloiset hiukseni vaikuttavat heti runsaammilta. Jospa uudenvuoden lupaukseni olisi elää koko vuosi ilman shampoota!\nRavintorikasta uuttavuotta jokaiselle!


Taide kotouttaa -hankkeen tulokset\nTaide kotouttaa -projektin toteutti Lapin taiteilijaseura yhteistyössä Monitaideyhdistys Pisteen ja Taiteen edistämiskeskuksen Lapin toimipisteen kanssa. Lähtökohtana oli, että maahanmuuttajien osallisuutta kulttuuripalveluihin Lapissa tulee kehittää ja taiteen ammattilaisille antaa mahdollisuuksia osallistua kotoutumistyöhön.\nKesäkuussa 2013 alkaneen ja helmikuussa 2014 loppuneen projektin aikana kartoitettiin taiteen soveltavia menetelmiä jo toteutuneista taideprojekteista paikallisesti, kansallisesti ja kansainvälisesti. Lisäksi toteutettiin kolme pilottityöpajaa maahanmuuttajataustaisille nuorille aikuisille ja perheille.\nProjektin kartoitustyö ja pilottityöpajat osoittivat, että taiteen soveltamisella kotoutumistyössä on myönteisiä vaikutuksia. Taiteen kautta itse tekemällä ja kokemalla ymmärrys toisia ihmisiä kohtaan kasvaa. Taidetyöskentely vahvistaa itseilmaisua ja kiistatta myös itseluottamusta. Taidetoiminnan kautta myös tutustuminen uuteen kotikaupunkiin saa uusia näkökulmia.\nTaide kotouttaa -projektissa kerätyn palautteen perusteella taidetyöskentelyn kotoutumisvaikutukset tulisivat voimakkaammin esiin sekaryhmissä, joissa olisi sekä maahanmuuttajataustaisia- että kantasuomalaisia, sen sijaan, että kanta-suomalaiset ovat vain auktoriteettiasemassa opettajina tai ohjaajina. Kielen oppimisen ja kotoutumisen suurin este on tasavertaisten kontaktien puute kantasuomalaisiin. Valitettavan usein ainoat kontaktit ovat viranomaisiin. Monilta maahanmuuttajataustaisilta nuorilta ja aikuisilta puuttuvat tyystin kontaktit tai ystävyyssuhteet kantasuomalaisiin. Taidetyöpajat voisivat näin mahdollistaa tasavertaisen yhdessä toimimisen sekä ihmissuhteiden ja verkostojen kehittymisen.\nProjektin aikana tehty kartoitustyö taiteen soveltavista menetelmistä kotouttamistyössä ja huomiot projektin aikana tehdyistä piloteista valottavat joitain toimintamalleja, joita taiteen kentällä toimivat ammattitaiteilijat voivat vapaasti hyödyntää ja jatkokehittää. Taide kotouttaa -projektista on myös koottu loppujulkaisu, joka löytyy Taide heijastaa –projektin verkkosivulta www.taideheijastaa.fi


Monikulttuurikeskus Gloria: Kummikahvila Joseph Tourujoen yössä - Keskisuomalainen\nMeidän juttu 19.10.2019 07:00\nKuva: Esa Koski\nMonikulttuurikeskus Glorialla on Keniassa kummipoika Joseph, jonka koulutuksen kustannuksiin Glorian väki osallistuu vuosittain. Tourujoen yön aikaan syyskuun viimeisenä lauantaina on perinteisesti pistetty pystyyn Kummikahvila Joseph Glorian tiloissa. Niin tehtiin myös tänä vuonna 28.9.\nGlorian työntekijät leipoivat suolaisia ja makeita herkkuja myytäväksi pikkupurtavia kaipaaville kävijöille. Kahvilassa vierailikin lämmittelijöitä sankoin joukoin juomassa kupin kuumaa kongolaisen munkin tai kakkutikkarin kera. Myös erilaisissa työpajoissa riitti innokkaita askartelijoita tekemässä helminauhoja ja heijastinkoruja. Lapset saivat kasvomaalauksen, ja pieniä hämähäkkimiehiä vilisti siellä täällä. Seinällä olevaan karttaan kiinnitettiin kunkin maan kohdalle lappu, johon kirjoitettiin valo sen maan kielellä.\nIlta oli iloinen, pullat ja piiraat tekivät kauppansa, ja Josephin koulukassa karttui. Kiitos kaikille mukana olleille!\nSkydive Jyväskylä: Leiri Naarajärvellä päättyi onnistuneeseen koehyppyyn\nRuuhimäen tupla: 12-vuotias Jimi Suomela keräsi miltei täyden potin\nLeppävesi: Uusi penkki ilahdutti myös Majalahden vesijuoksijoita


Puheenvuorot - Keskiviikko 27. syyskuuta 2006 - Darfurin tilanne (keskustelu)\nHakemisto Edellinen Seuraava Koko teksti Menettely : 2006/2625(RSP)Elinkaari istunnossaAsiakirjojen elinkaaret :\nRC-B6-0512/2006B6-0512/2006B6-0513/2006B6-0514/2006B6-0515/2006B6-0517/2006B6-0519/2006Käsiteltäväksi jätetyt tekstit :\nMenettely : 2006/2625(RSP)Elinkaari istunnossaAsiakirjojen elinkaaret :\n9. Darfurin tilanne (keskustelu)PV\nPuhemies. – Esityslistalla ovat seuraavana neuvoston ja komission julkilausumat Darfurin tilanteesta. Paula Lehtomäki, neuvoston puheenjohtaja. (FI) Arvoisa puhemies, arvoisat parlamentin jäsenet, Euroopan unioni on huolestunut Sudanin viimeaikaisesta kehityksestä, erityisesti Darfurin heikentyneestä turvallisuus- ja humanitaarisesta tilanteesta. Puheenjohtajavaltio, yhdessä korkean edustajan Solanan kanssa, on läheisessä yhteistyössä EU-kumppaneiden ja kansainvälisen yhteisön kanssa pyrkinyt yhteisten tavoitteiden asettamiseen ja yhteistyöhön kestävän rauhan rakentamiseksi Darfuriin. Myös kesällä 2005 nimitetty EU:n Sudanin erityisedustaja Pekka Haavisto jatkaa Sudanin kokonaistilanteen seuraamista, EU-toimien koordinointia sekä osallistumista EU:n edustajana keskusteluihin Sudanin kanssa.\nDarfurin rauhansopimuksen toimeenpanolla, joka ei ole juurikaan edistynyt, olisi suorat vaikutukset noin kuuden miljoonan darfurilaisen elämään. Rauhansopimuksen täytäntöönpano mahdollistaisi pakolaisten kotiinpaluun ja paluun normaaliin elämään. Se mahdollistaisi maanviljelyn aloittamisen, mikä parantaisi ruokaturvaa, koulujen ja terveydenhuollon perustamisen sekä elämän perusedellytysten turvaamisen – vain joitakin hyötyjä mainitakseni. Edellytys tälle kaikelle on turvallisuustilanteen parantuminen.\nDarfurin rauhanprosessin tueksi käynnistettiin vuonna 2004 Afrikan unionin rauhanturvaoperaatio, African Union Mission in Sudan (AMIS). EU on tukenut AMISia "African Peace Facilityn" (APF) kautta operaation käynnistymisestä lähtien. Kaikkiaan unionin taloudellinen tuki AMIS-operaatiolle on ollut noin 242 miljoonaa euroa. Lisäksi unioni on antanut materiaali-, logistiikka- ja suunnittelutukea sekä henkilöstöä. Jäsenvaltiot ovat tukeneet operaatiota myös merkittävin kahdenvälisin kontribuutioin.\nIlman aktiivisia toimia Darfur on vaarassa ajautua uuteen väkivallan kierteeseen. Siihen meillä ei ole varaa. Franco Frattini, komission varapuheenjohtaja. (FR) Arvoisa puhemies, arvoisa neuvoston puheenjohtaja Lehtomäki, kuten me kaikki tiedämme, Darfurin tilanne on kriittinen.\nHumanitaarinen tragedia jatkuu ja jopa pahenee sekä tuottaa lisää kuolemaa ja kärsimystä. Darfur saattaa koska tahansa vajota takaisin totaaliseen sotaan, jonka seurauksia maan ja koko alueen vakaudelle ei voida arvioida eikä mitata. Etelä-Sudanin rauha saattaa olla vaarassa. Monet naapurimaat, kuten Tšad, Keski-Afrikan tasavalta ja Uganda, sekä kauempana olevat maat, kuten Somalia ja Kongon tasavalta, voivat joutua kärsimään tästä syystä.. Vaikka kriisi onkin äärimmäisen vaikeassa tilanteessa, kaikkein pahin on edelleen vältettävissä ja alueen rauha ja vakaus on palautettavissa.\nKomissio suhtautuu myönteisesti Afrikan unionin päätökseen jatkaa toimikauttaan joulukuun 31. päivään saakka. Tämä auttaa ehkäisemään turvallisuustyhjiön syntymistä Darfuriin, nyt kun väkivaltaisuudet ovat jälleen puhkeamassa ja Abujan rauhansopimusten käynnistämä prosessi on pysähdyksissä.\nPidämme kuitenkin valitettavana sitä, ettei Sudanin hallitus ole vielä hyväksynyt turvallisuusneuvoston päätöslauselmaa 1706, jossa määritellään olosuhteet, joissa Afrikan unionin sotilaallinen vastuu siirtyy Yhdistyneille Kansakunnille. On syytä korostaa, että Afrikan unioni oli jo maaliskuussa itse päättänyt tästä siirrosta. Komissio katsoo tämän siirron olevan keskeinen asia rauhan palauttamiseksi Darfuriin. Siksi on tärkeää saada maan hallitus vakuuttumaan asiasta ja hyväksymään se. Darfuriin ei saada rauhaa, ellei hallitus hyväksy siirtoa, eikä etenkään, jos se vastustaa sitä. Sudanin hallitus on arvostellut tätä siirtoa kutsumalla sitä lännen laatimaksi juoneksi. Toisinaan sitä on kutsuttu myös sionistiseksi juoneksi.\nTämä syytös on perusteeton. Kansainvälisen yhteisön tavoitteena ei ole heikentää Sudanin suvereeniutta eikä varsinkaan suistaa Sudanin hallitusta vallasta. Tämä osoittaa, kuinka tärkeää molempien osapuolten kannalta on saada käynnistettyä pian uudelleen rauhallinen vuoropuhelu Darfurista ja siirtämistä koskevasta kysymyksestä niiden väärinkäsitysten selvittämiseksi, joita asiaan voi yhä liittyä. Tämä on meneillään olevien tiiviiden diplomaattitoimien päätavoitteena. Komissio osallistuu näihin toimiin.\nOn muistettava, että siirtämällä vastuuta Afrikan unionilta Yhdistyneille Kansakunnille pyritään palauttamaan turvallisuus ja vakaus Darfuriin, suojelemaan alueen siviilejä ja antamaan avustusjärjestöille mahdollisuus tehdä työtään. On korostettava, että muutaman viimeisen kuukauden aikana on tapettu yli 13 avustustyöntekijää. Tämä siirto on välttämätön, jotta asianomaisten keskuuteen voidaan palauttaa luottamuksen ilmapiiri, jotta Abujan rauhansopimus voidaan todella elvyttää Darfurissa, jotta ne maat, jotka eivät ole allekirjoittaneet sopimusta, saadaan allekirjoittamaan se, jotta sopimuksen konkreettista täytäntöönpanoa voidaan tukea ja jotta voidaan estää pohjoisen ja etelän välisen rauhansopimuksen tuloksena syntyneen rakenteen kyseenalaistaminen. Kaikki nämä toimet ovat myös Sudanin hallituksen etujen mukaista.\nYlenmääräiset puheet sen paremmin kuin kiihtyneet taistelutkaan eivät johda mihinkään. Ääriliikkeiden kannattajat, jotka uskovat voittavansa terrorismin ja radikalismin avulla, ovat erehtyneet. He ovat erehtyneet pahan kerran. Tämä toimintatapa kääntyy vain heitä itseään vastaan. Yleisten asioiden neuvoston viimeisimmän kokouksen päätelmissä annettiin sekä kapinallisille että Sudanin hallitukselle hyvin selvä ja tiukka viesti niiden omista vastuista.\nKomissio katsoo, että kriisiä on yhä mahdollista lieventää ja että olosuhteet aidon vuoropuhelun jatkamiselle on olemassa. On kuitenkin tärkeää toimia nopeasti, ennen kuin nämä olosuhteet muuttuvat. Juuri näin ajatellen ja valmiina kuuntelemaan Euroopan komission puheenjohtaja Barroso ja kollegani, komission jäsen Michel matkustavat lähiaikoina Khartumiin ja tapaavat presidentti Bashirin viedäkseen eteenpäin prosessia, jossa Afrikan unionin vastuu siirretään Yhdistyneille Kansakunnille ja Abujan rauhanprosessi käynnistetään uudelleen. Michael Gahler, PPE-DE-ryhmän puolesta. – (DE) Arvoisa puhemies, ne, jotka ovat onnistuneet jäämään henkiin Darfurissa, ovat epätoivoisessa tilanteessa, kun Janjaweed-joukot jatkavat hyökkäyksiään, tuhoavat kyliä, kiduttavat ja raiskaavat sekä pakottavat uusia alokkaita liittymään joukkoihinsa joka päivä. Darfurissa on alueilta, joille kansainväliset avustusjärjestöt eivät enää pääse.\nSudanin hallituksen pitäisi huolehtia velvollisuudestaan suojella omaa kansaansa, mutta sen aikomukset ovat täysin päinvastaiset ja sen viimeisin sotilaallinen hyökkäys rikkoo Darfurin rauhansopimusta. Haluan lausua ääneen pelkääväni, että hallitus saattaa haluta jatkaa tuhoamis- ja karkotusstrategiaansa aivan loppuun saakka.\nTässä tilanteessa on äärimmäisen tärkeää, että kansainvälinen yhteisö panee täytäntöön YK:n turvallisuusneuvoston päätöslauselman 1706, joka mahdollistaa jopa 25 000 sotilaan suuruisten YK-joukkojen käyttämisen. Afrikan unioni, joka on tehnyt kaiken voitavansa, kannattaa myös YK:n joukkojen saapumista apuun. Sille on tietysti kuitenkin tarjottava kaikki mahdollinen tuki – kuten tähän saakka onkin tehty – kunnes näin tapahtuu. Minun on sanottava suoraan, että tämä on mielestäni vasta toiseksi paras ratkaisu, sillä YK:n joukkojen pitäisi olla paikan päällä juuri nyt.\nErityinen vastuu on paitsi turvallisuusneuvoston jäsenillä myös ensisijaisesti niillä valtioilla, joilla on turvallisuusneuvostossa veto-oikeus, sillä ne ovat vastuussa yleisesti ottaen koko maailmalle eivätkä ne saa toimia vain omien kansallisten etujensa mukaisesti.\nTässä yhteydessä haluan vedota erityisesti Kiinaan, joka vahvisti yhdessä EU:n kanssa 11. syyskuuta seuraavaa – luen nyt englanninkielisen lainauksen: (EN) "Leaders emphasised that transition from EU to United Nation operations would be conducive to peace in Darfur." (DE) Kehotamme siksi Kiinaa käyttämään vaikutusvaltaansa Sudaniin, jotta YK:n joukkojen sijoittamisesta Darfuriin voitaisiin sopia viipymättä. Glenys Kinnock, PSE-ryhmän puolesta. – (EN) Arvoisa puhemies, minun on todettava, että havaitsin sekä neuvoston että komission julkilausumassa olevan melko huolestuttavan omahyväisiä piirteitä. Emme voi keskustella yhteistyöstä kenraali Bashirin kanssa ja toivoa voivamme saada hänet taivutelluksi tulevaisuudessa. Olen seurannut Sudanin tilannetta monen vuoden ajan ja voin vakuuttaa, ettei tämä ole realistista etenkään juuri nyt.\nDarfurin kansan tulevaisuus on nyt vaakalaudalla aivan samalla tavalla kuin se oli vaakalaudalla ennen sopimusta Afrikan unionin joukkojen paikalla pitämisestä syyskuun 30. päivään 2006 saakka. Sudanin hallitus ei ole tilivelvollinen kenellekään. Se ei mitä ilmeisimminkään päästä humanitaarista apua Darfurin noin kolmen miljoonan ihmisen luo. Mitä kansainvälinen yhteisö aikoo tehdä? Älkääkä kertoko minulle, mitä aiotte tehdä saattaaksenne Sudanin hallituksen vastuuseen.\nYK:n joukkojen täytyy oltava valmiina sijoittautumaan asemiin kolmen kuukauden sisällä tai jopa aikaisemmin, sillä Afrikan unioni alkaa vetäytyä. Epätietoisuus Afrikan unionin tulevaisuudesta on hyvin vakava: Afrikan unioni on alirahoitettu ja ylirasittunut, ja sen on hyvin vaikea toimia. Yhdistyneiden Kansakuntien joukot on sijoitettava asemiin mahdollisimman nopeasti ja niille on annettava nykyistä laajemmat valtuudet. Niiden täytyy voida suojella Darfurin suojatonta ja traumatisoitunutta kansaa, joka elää parhaillaan hirvittävän uhan alaisena.\nSudanilaiset eivät ole noudattaneet asetettuja aikatauluja. Heidän kansanmurhasuunnitelmansa etenee. Mitään tulitaukoa, jota voisimme seurata, ei enää ole. Rauhansopimuksesta puhuminen on turhaa: sitä ei enää ole. Vuoden 1994 Ruandan tapahtumien jälkeen sanoimme, että "tämä ei saa koskaan enää toistua". Silti silmiemme edessä tapahtuu nyt 2000-luvun ensimmäinen kansanmurha, ellemme luovu omahyväisyydestä ja tee jotakin.\nPuhuitte keskeisistä toimijoista. Niitä on kolme: Kiinalla, Venäjällä ja Arabiliitolla on oma osuutensa asiassa.\nViimeisenä tärkeänä seikkana haluan ottaa esiin sen, ettette ole puhuneet tarpeesta asettaa lentokieltoalue. YK on antanut 13 päätöslauselmaa, joista jokaisessa on kehotettu asettamaan lentokieltoalue. Lentokieltoa ei ole koskaan asetettu edes hetkeksi. Mitä neuvosto aikoo tehdä ja mitä komissio aikoo tehdä varmistaakseen, etteivät Antonov-koneet lennä jatkossa Darfurin kylien yläpuolella ja pudota pommeja viattomien siviilien niskaan? Vaadin teitä harkitsemaan vakavasti lentokieltoalueen asettamista. Voisitteko harkita käyttävänne Ranskan suihkukoneita, jotka sijaitsevat tällä hetkellä naapurimaassa Tšadissa, ilmatilan valvomiseen ja estämään sudanilaisia terrorisoimasta Darfurin kansaa? Marielle De Sarnez, ALDE-ryhmän puolesta. – (FR) Arvoisa puhemies, Darfur on kärsinyt hirvittävästä tragediasta jo kolmen vuoden ajan, ja kansainvälinen yhteisö on seurannut tilannetta voimattomana.\nKuten on todettu, konflikti on johtanut 300 000 siviilin kuolemaan. Kaksi miljoonaa ihmistä eli kolmannes väestöstä on joutunut siirtymään pois kotiseudultaan Darfurissa, ja 200 000 ihmistä on ylittänyt rajan ja paennut Tšadiin. Kolme miljoonaa ihmistä elää täysin kansainvälisen ruoka-avun varassa. Joka päivä lapsia ja perheitä joutuu hyökkäysten kohteiksi ja joutuu siirtymään kotiseudultaan. Joka päivä tapetaan lapsia ja perheitä. Humanitaarinen kriisi syvenee. Avustusjärjestöt eivät pääse useimpiin osiin Darfuria auttamaan 350 000:tta ihmistä, jotka tarvitsevat lääkkeitä ja ruokaa.\nKoska alueen väki kärsii aliravitsemuksesta ja koska vedestä on puutetta, kolera ja E-hepatiittiepidemiat leviävät nopeasti leireillä. Myös kansalaisjärjestöjen johtajat ovat joutuneet konfliktin uhreiksi: viimeisen kahden kuukauden aikana heitä on tapettu kaksitoista.\nAbujassa 5. toukokuuta allekirjoitettu riittämätön rauhansopimus ei ole auttanut lopettamaan väkivaltaa, vaan on päin vastoin saanut väkivaltaisuudet puhkeamaan uudelleen. Taistelut ja siviileihin kohdistuvat verilöylyt ovat käynnistyneet uudelleen. Toukokuusta lähtien 100 000 ihmistä on joutunut pakenemaan väkivaltaisuuksien vuoksi. Alueelle on jälleen sijoitettu tuhansia Sudanin armeijan sotilaita ja ilmapommituksia on jatkettu. Samalla yli kaksi miljoonaa ihmistä yrittää selviytyä hengissä teljettyinä leireihin, joita heidän vihollisensa saartavat ja joihin nämä hyökkäävät säännöllisesti. Satoja naisia raiskataan joka kuukausi heti, kun he astuvat leirin ulkopuolelle ja kävelevät muutaman metrin hakeakseen polttopuita lämmitystä tai ruuanlaittoa varten.\nNäiden miljoonien ihmisten ainoa työ oli maanviljely. Nyt heiltä on riistetty tämä perusoikeus, ja he joutuvat harjoittamaan viljelyä – kun se on mahdollista – vain muutaman kymmenen neliömetrin alueella leirien ulkopuolella. Tällöinkin vaarana on, että samat henkilöt, jotka tuhosivat heidän kylänsä, hyökkäävät heidän kimppuunsa.\nNämä ihmiset ovat täysin riippuvaisia kansainvälisestä avusta, joka ei ole erityisen runsasta. Muutama kuukausi sitten ruoka-annokset puolitettiin, koska valtiontukia ei saada ja koska lahjoittajia ei löytynyt. Hyvät parlamentin jäsenet, nämä leirit ovat todellisia ulkoilmavankiloita. Emme voi enää suhtautua välinpitämättömästi siihen, mitä Darfurissa tapahtuu.\nEuroopalla on humanitaarinen, poliittinen ja moraalinen velvollisuus saada rauha tähän osaan maailmaa. Darfurin kriisiin ei voi olla sotilaallista ratkaisua. Siksi neuvottelut on käynnistettävä kiireesti uudelleen ja on laadittava poliittinen sopimus, jonka täytäntöönpanoon kaikki asianomaiset voivat osallistua täysipainoisesti. Tämä on välttämätöntä, jos Darfurin kansan halutaan kannattavan rauhanprosessia. Tämän sopimuksen on tarjottava Darfurin kansalle mahdollisuus saada edustajansa hallinnon eri tasoille sekä todelliset takeet siitä, että Janjaweed-joukot riisutaan aseista ja että kaksi miljoonaa kotimaassaan siirtymään joutunutta ihmistä ja 200 000 pakolaista voi palata turvallisesti kotiseudulleen.\nVaadimme myös, että avustustyön tekijöille taataan vapaa ja turvallinen pääsy kaikille konfliktialueille, ja pyydämme komissiota ja neuvostoa varmistamaan, että Euroopan unioni lisää merkittävästi humanitaarista apuaan.\nKehotamme myös Sudanin hallitusta lopettamaan aseelliset hyökkäykset ja hyväksymään välittömästi turvallisuusneuvoston päätöksen YK:n rauhanturvaoperaation käynnistämisestä väkivaltaisuuksien lopettamiseksi.\nDarfur tarvitsee nyt Euroopan unionin tukea. Meillä täällä Euroopan parlamentissa ei ole oikeutta kääntää selkäämme tälle asialle. Marie-Hélène Aubert, Verts/ALE-ryhmän puolesta. – (FR) Arvoisa puhemies, Darfurista on useiden vuosien ajan annettu päätöslauselmia ja julistuksia yksi toisensa jälkeen, mutta valitettavasti niillä ei ole ollut paljoa tai lainkaan vaikutusta.\nKuten on tuotu esiin, väkivaltaisuudet jatkuvat, pahoinpitelyjen määrä on kasvussa ja näiden rikosten ja julmuuksien uhrit ovat ensisijaisesti naisia ja lapsia. Tilanne on täysin sietämätön. Tämän kaiken edessä voimattomuuden tai fatalismin tunne näyttää kasvavan, mutta meidän velvollisuutenamme on puuttua asiaan, jotta saamme asiassa aikaan todellista edistystä. Itse asiassa mitä enemmän aikaa kuluu, sitä vahvemmin Sudanin hallitus ajattelee, että se voi toimia rankaisematta ja että se saavuttaa lopulta tavoitteensa pitämällä päänsä ja pelaamalla aikaa.\nJos me haluamme toimia, näyttää siltä, että meidän on pidettävä kiinni kolmesta ensisijaisesta tavoitteesta. Kaikkein tärkeintä on ensinnäkin päästä pakolaisten luokse. Juuri nyt tuhannet ihmiset näkevät nälkää ja kärsivät väkivaltaisuuksista, eikä kukaan pääse näiden ihmisten luo. Tämä tilanne on korjattava kiireesti.\nToinen tärkeä tavoite on rankaisemattomuuden estäminen. Emme voi hyväksyä sitä, että julistusten antamisesta ja rangaistusten langettamista koskevista hyvistä aikomuksista huolimatta mitään ei ole tehty. Rikolliset ja jatkuvasti rikastuvat ihmiset jatkavat toimintaansa ikään kuin mikään ei olisi vialla, eikä asian suhteen ole tehty juuri mitään.\nKolmantena ja viimeisenä tavoite on tietenkin se, että on perustettava mahdollisimman nopeasti YK:n joukot, jotka voisivat vahvistaa Afrikan unionin joukkoja. Afrikan unionin joukoilla on samalla merkittävä tehtävä, jota pitäisi lujittaa.\nMeidän onkin nyt pyydettävä Kiinaa ja Venäjää vaikuttamaan tähän asiaan myönteisellä tavalla, vaikka kaikki tietävätkin, etteivät Kiina ja Venäjä ole näyttäneet parasta mahdollista esimerkkiä ihmisoikeuksien kunnioittamisen tai tällaisten konfliktien uhreiksi joutuneiden ihmisten kunnioittamisen suhteen. Lisäksi meidän on samalla vaadittava yleistä vuoropuhelua, kuten edellinen puhuja totesi.\nLopuksi haluan sanoa muutaman sanan öljyn merkityksestä tässä asiassa. Emme saa pistää päätämme pensaaseen. Tiedämme liiankin hyvin, että öljy aiheuttaa konflikteja, lietsoo kateutta, saa ihmiset ostamaan aseita ja johtaa myös asiaan puuttumisen estämiseen erityisesti Kiinan kohdalla – jonka edut tällä alalla ovat hyvin merkittävät – ja kaikkien niiden maiden, erityisesti supervaltojen kohdalla, jotka etsivät nyt kiihkeämmin kuin koskaan öljyvaroja, joita niiden olisi helppo hyödyntää.\nSiksi meidän on käsiteltävä öljyn saatavuutta koskevaa kysymystä osana paljon laajempaa, eurooppalaista ja kansainvälistä asiayhteyttä. Vittorio Agnoletto, GUE/NGL-ryhmän puolesta. – (IT) Arvoisa puhemies, hyvät parlamentin jäsenet, Darfurin humanitaarinen ja poliittinen tilanne pahenee päivä päivältä. YK:n humanitaarisen avun koordinaattorin Jan Egelandin mukaan humanitaarinen tilanne on heikentynyt vuodesta 2004 lähtien: Darfurissa on kokonaisia alueita vailla avustustyöntekijöitä, sillä Sudanin hallitus estää kansainvälisiä järjestöjä pääsemästä näille alueille.\nPahamaineisten Janjaweed-joukkojen eli Sudanin keskushallinnon rahoittamien ja tukemien aseellisten joukkojen siviiliväestöön kohdistama vaino näyttää nyt vahvasti kansanmurhalta. Kansainvälinen yhteisö ei voi vain seurasta sivusta, kun joukot, jotka Afrikan yhtenäisyysjärjestö lähetti suojelemaan siviiliväestöä, ovat käytännössä epäonnistuneet tehtävässään. Nyt on aivan selvää, että niiltä puuttuu poliittinen ja sotilaallinen uskottavuus. Siksi kannatamme YK:n toimia, jotka kuvataan turvallisuusneuvoston päätöslauselmassa 1706, jota Sudanin hallitus kieltäytyy jääräpäisesti tunnustamasta.\nPäätöslauselmassa 1706 ehdotetut rauhanturvajoukot on nyt sijoitettava alueelle niiden satojen tuhansien naisten, miesten ja lasten suojelemiseksi, jotka ovat kärsineet liian pitkään Janjaweed-joukojen hyökkäyksistä, vaikka YK:n aikaisemmissa päätöslauselmissa on oikeutetusti vaadittu näiden joukkojen hajottamista.\nOlisi tietenkin vielä parempi, jos Sudanin hallitus hyväksyisi YK:n joukkojen sijoittamisen alueelle. Toivon, että se tekee näin, ja Arabiliittoon kuuluvien maiden pitäisi mielestäni myös painostaa Sudanin hallitusta nykyistä voimakkaammin hyväksymään YK:n päätöslauselma. Myöskään minkäänlaista Sudanin esittämää Yhdistyneiden Kansakuntien vastaista vetoa ei hyväksytä: kyse on satojen tuhansien syyttömien ihmisten elämästä, ja meidän on tehtävä jotakin heidän eteensä.\nMuussa tapauksessa koko kansainvälisen yhteisön uskottavuus joutuu kyseenalaiseksi. Siksi on ratkaisevan tärkeää, että YK:n annetaan lähettää avustustyöntekijöitä koko Darfurin alueelle – muutoin humanitaarista apua ei saada jaettua asianmukaisesti.\nSudanin on ymmärrettävä, että sen on tehtävä yhteistyötä Yhdistyneiden Kansakuntien kanssa, jotta se voidaan hyväksyä täysipainoisesti kansainväliseen yhteisöön. Eoin Ryan, UEN-ryhmän puolesta. – (EN) Arvoisa puhemies, Euroopan parlamentti on nyt mitä ilmeisimmin yksimielinen siitä, mitä Darfurin suhteen pitäisi tehdä.\nYhteensä 300 000 ihmistä on tapettu ja 2,5 miljoonaa on ajettu pois kodeistaan. Pelkästään viime kuussa 50 000 ihmistä ajettiin pois kodeistaan. Kyseessä on todellakin laajamittainen inhimillinen katastrofi. Ainoa ratkaisu on lähettää alueelle asianmukaiset Yhdistyneiden Kansakuntien joukot, joilla on hyvin selvät valtuudet. Tämä voidaan puolestaan toteuttaa vain määrätietoisen diplomatian keinoin. Kuinka on mahdollista, että Darfurin kohdalla puhutaan kolmesta vuodesta, kun YK:n joukkojen saaminen Libanoniin kesti 30 päivää ja sen katsottiin tuolloin vieneen liian paljon aikaa? Tämä johtuu siitä, ettemme ole niin sitoutuneita tähän ongelmaan kuin meidän pitäisi olla.\nIhmiset syyttävät Sudanin hallitusta, ja sitä pitääkin syyttää. Aikaisemmat puhujat ovat kertoneet rikoksista, joihin se on syyllistynyt, joten en kertaa niitä. Se piiloutuu kauppaan liittyvistä syistä Kiinan, Venäjän, Intian ja Malesian hallitusten selän taakse, ja nämä ovat puolestaan sanoneet suojelevansa Sudanin hallitusta ja estävänsä veto-oikeudellaan sille esitettävät pakotteet. Meidän on painostettava näitä hallituksia varmistaaksemme, etteivät ne anna tämän tapahtua. Niiden ja kaikkien muidenkin on yritettävä omalta osaltaan estää se, mitä Darfurissa tapahtuu. Kyse on todellisesta katastrofista.\nJos aiomme saada sen loppumaan, tarvitsemme Darfuriin vähintään 20 000 rauhanturvaajasta muodostuvat YK:n joukot. Afrikan unionin nykyiset joukot, jotka koostuvat 7 000 sotilaasta, on varustettu huonosti. Lisäksi alue, jolla ne toimivat, on Ranskan kokoinen, joten niiden on jokseenkin mahdotonta ylläpitää siellä järjestystä. Alueella tarvitaan kiireesti asianmukaisia YK:n joukkoja, joilla on asianmukaiset valtuudet.\nSudan tarvitsee poliittisen ratkaisun hyvin pian. YK:n ja EU:n on toimittava. Meidän on tuomittava kansanmurha ja tehtävä kaikki, minkä voimme, edistääksemme alueen rauhaa. Asia on sivuutettu liian pitkään, mikä on todellinen skandaali, ja on myös estettävä, että Sudanin hallitus pääsee kuin koira veräjästä asian suhteen. Se ei voi piiloutua sellaisten maiden selän taakse, jotka sanovat estävänsä veto-oikeudellaan Sudanin vastaiset toimet. Meidän on toimittava varmistaaksemme, että se, mitä parhaillaan tapahtuu, saadaan loppumaan. Andreas Mölzer (NI). – (DE) Arvoisa puhemies, on täysin selvää, että Darfurin kriisi johtuu politiikasta, jolla maan hallitus pyrkii tekemään maasta arabimaan, sekä siitä, että se on valmis aseistamaan ryhmittymiä, jotka osallistuvat sisällissotaan Etelä-Sudanissa.\nTämän politiikan tulokset ovat nähtävissä, kuten tässä keskustelussa on jo korostettu: se on johtanut lukemattomiin kuolemiin ja miljoonien ihmisten pakenemiseen kodeistaan, minkä vuoksi tietyt alueet ovat jääneet asumattomiksi. Tästä huolimatta presidentti Omar al-Bashur väittää, että Sudanin arabien hyökkäykset Sudanin mustia afrikkalaisia vastaan ovat valhetta ja että nykyistä tilannetta arvostelevat ihmisoikeusjärjestöt tekevät niin vain saadakseen lisää lahjoituksia.\nOn ilmiselvää, että Sudan toivoo, että se jätetään rauhaan ja että se voisi jatkaa sisällissotaansa. Suurin toiveemme on se, että Sudanin hallitus suostuisi siihen, että Afrikan unionin rauhantoimien kestoa jatkettaisiin, vaikka asioista perillä olevat tahot ovat sanoneet, että Afrikan unionin joukoilla on huonot varusteet ja puutetta motivaatiosta ja että ne ovat yksinkertaisesti liian vaikean ongelman edessä.\nVaikka YK:n sinibarettien sijoittaminen alueelle on lupaus paremmasta menestyksestä, ajatus torjutaan uuskolonialistisena. Ehkäpä tämä kansanmurha saataisiin pysäytettyä, jos saataisiin aikaan sopimus siitä, että alueelle lähetetään monikansalliset rauhanturvajoukot, jotka muodostuisivat afrikkalaisista ja muslimeista. Kyse olisi toisin sanoen Afrikan unionin ja YK:n joukkojen yhteisestä väliintulosta. Simon Coveney (PPE-DE). – (EN) Arvoisa puhemies, Darfurissa on käynnissä edelleen humanitaarinen kriisi. Vuoden 2003 jälkeen siellä on tapettu yli neljännesmiljoona viatonta ihmistä ja yli 2,5 miljoonaa ihmistä on joutunut lähtemään kodeistaan. YK:n turvallisuusneuvosto hyväksyi viime kuussa päätöslauselman 1706, jossa vaadittiin yli 22 000 rauhanturvaajan sijoittamista alueelle. Sudanin hallitus vastustaa kuitenkin edelleen tällaisia joukkoja ja väittää YK:n syyllistyvän Washingtonin ohjailemana uuskolonialismiin. Tämä on pötypuhetta ja osoittaa vain sen, että Sudanin hallituksen politiikka on leikkiä ihmisten elämällä.\nAfrikan unionin Sudanin-toimien kestoa on jatkettu niin, että YK on nyt saanut kolme kuukautta lisää aikaa päästä Sudanin hallituksen kanssa sopimukseen tarpeesta sijoittaa alueelle aikaisempaa tehokkaammat monenväliset joukot suojelemaan siviilejä. Koska on kuitenkin todennäköistä, että Sudan jatkaa YK:n pyrkimysten vastustamista, YK:n on otettava tiukempi kanta asiaan. YK:n saattaa olla tarpeen harkita esimerkiksi 7 luvun mukaisia sotilastoimia, sillä sen vastuulla on suojella siviilejä, jos maan viranomaiset eivät kykene suojelemaan kansalaisiaan kansanmurhalta, sotarikoksilta, etnisiltä puhdistuksilta ja/tai rikoksilta ihmisyyttä vastaan.\nSudanin hallitus on osoittanut haluttomuutensa suojella maansisäisiä pakolaisia. Itse asiassa on voimakasta näyttöä siitä, että se on tukenut ja jopa sponsoroinut pakolaisleireille tehtyjä hyökkäyksiä. Toistaiseksi on tärkeää tukea 7 000 sotilaasta koostuvia Afrikan unionin joukkoja, ja YK on luvannut antaa niille logistiikka- ja materiaaliapua. Arabiliitto on vihdoinkin luvannut taloudellista tukea, ja myös EU:n jäsenvaltioiden on oltava tässä suhteessa avokätisiä.\nEU:n vastuulla on saada Darfurin tapahtumat korkealle sijalle YK:n asialistalla. Erityisesti Kiinaa ja Venäjää on painostettava lisää, jotta ne vaikuttaisivat myönteisesti Sudaniin. Darfurissa on kuollut enemmän siviilejä kuin Irakissa ja Afganistanissa yhteensä. Meillä kaikilla on verta käsissämme, koska kansainvälinen yhteisö on reagoinut hitaasti siihen, mitä tähän mennessä on päässyt tapahtumaan. Tämä on tiukin näkemämme Darfuria koskeva päätöslauselma, mutta tarvitsemme ennen kaikkea tekoja. Toivon, ettemme joudu toteamaan vuoden päästä taas 100 000 ihmisen kuolleen. Elena Valenciano Martínez-Orozco (PSE). – (ES) Arvoisa puhemies, samalla kun haluamme pysyä toiveikkaana toukokuussa allekirjoitetun rauhansopimuksen suhteen – en tosin tiedä, pystymmekö siihen, näemme alueen humanitaarisen tilanteen huononevan, mistä monet parlamentin jäsenet ovat jo puhuneet.\nEuroopan parlamentti antaa jälleen lausuntonsa Darfurin tilanteesta, ja itse puhun omalta osaltani uhrien, Darfurin siviilien, naisten ja lasten, puolesta.\nSiitä lähtien, kun aseellinen konflikti puhkesi kolme vuotta sitten, avustusjärjestöjen vetoomukset ovat käyneet yhä epätoivoisemmiksi. Ne ovat olleet täysin turhia. Kuolleita on yli 50 000, maansisäisiä pakolaisia on 2,5 miljoonaa ja maasta on paennut puoli miljoonaa ihmistä. Tämä kertoo paremmin kuin kenenkään sanat konfliktialueella vallitsevasta tragediasta.\nPäätöslauselmassaan ryhmäni toi esiin suuren huolensa lasten oikeuksien rikkomisesta ja naisten raiskausten yleistyneestä käytöstä aseena sodankäynnissä. Valitettavasti sitä ei otettu mukaan sovitteluratkaisuna syntyneeseen päätöslauselmaan, ikään kuin sillä ei olisi merkitystä.\nNiillä sadoilla tuhansilla lapsilla, joita on tapettu, jotka ovat kadonneet, joita käytetty seksuaalisesti hyväksi, joita on siepattu, jotka ovat joutuneet pakenemaan ja joita on käytetty sotilaina ja sen jälkeen hylätty, on nimi. Lisäksi he eivät saa humanitaarista apua.\nSyy on meidän kaikkien, ei ainoastaan Sudanin hallituksen sekä sotilas- ja sissijoukkojen. Mitään rangaistuksia ei ole annettu, vaikka Sudan on ratifioinut lapsen oikeuksista tehdyn yleissopimuksen ja sen valinnaisen pöytäkirjan lasten osallistumisesta aseellisiin selkkauksiin.\nMeillä on myös tarkkoja tietoja, joiden mukaan yhdellä ja samalla leirillä yli 200 naista joutui seksuaalisen väkivallan kohteeksi viime elokuussa. Tämä on asia, josta humanitaariset järjestöt olivat varoittaneet meitä. Nämä tiedot kertovat meille yhä enemmän noidankehästä, johon Darfur on joutumassa ja jossa naisten ja tyttöjen kehot ovat jälleen kerran suotuisa taistelukenttä sotilaille ja sisseille.\nMitä tulee tämänhetkisiin tapahtumiin, eräällä toisella pakolaisleirillä ei suojella naisia, vaan heitä on raiskattu ja estetty…\n(Puhemies keskeytti puhujan.) Fiona Hall (ALDE). – (EN) Arvoisa puhemies, Darfurin tilanne on äärimmäisen vakava. Sudanin hallitus lähettää edelleen laajamittaisesti joukkojansa alueelle, ja Afrikan unionin mandaatin pidentäminen kolmella kuukaudella on vain hengähdystauko.\nDarfurin väestön näköpiirissä on edelleen vain Sudanin hallituksen tarjoama niin sanottu turvallisuus, eikä minkäänlaista kansainvälistä suojelua ole. Darfurissa vuonna 2004 vierailleet parlamentin jäsenet näkivät omin silmin hujan hajan olevia tuhottuja taloja ja ammusten hylsyjä. Ne olivat kaikki, mitä oli jäljellä kylästä, jonka Sudanin hallitus oli pommittanut turvallisuuden nimissä.\nVielä niin hiljattain kuin viime viikolla Sudanin hallituksen Antonov-koneet pommittivat kyliä Darfurin pohjoisosissa. Ellei kansainvälinen yhteisö ole läsnä Darfurissa, siellä tapahtuu todellinen verilöyly huolimatta siitä, kuinka epätoivoisesti Ruandan jälkeen väännettiin kättä ja kuinka voimakkaasti vakuuteltiin, ettei sama enää koskaan toistuisi.\nSiksi YK:n joukkojen läsnäolo, jolle annetaan virallinen lupa päätöslauselmassa 1706, on niin tärkeää. Mikään kansainvälisen diplomatian tehtävä ei ole tärkeämpi kuin yhteistyö Venäjän ja Kiinan kanssa Sudanin eristämiseksi ja YK:n saamiseksi Darfuriin.\nSyyskuun 11. päivänä annettu EU:n ja Kiinan julkilausuma oli rohkaiseva, mutta sen pohjalta on toteutettava toimia. Haluan kysyä neuvostolta, mitä se suunnittelee tekevänsä toimien toteuttamiseksi. Afrikan unioni on todennut omalta osaltaan, että Darfurissa tarvitaan ehdottomasti YK:n joukkoja, joiden enemmistö on afrikkalaisia.\nHumanitaarisen tilanteen huonontuessa taistelut estävät kansalaisjärjestöjen pääsyn yhä useampiin paikkoihin. Samalla humanitaarisen avun varassa elävien ihmisten määrä on noussut lähes kolmeen miljoonaan. Tässä kuussa on raportoitu yli 30 uutta koleratapausta. Ilman todellista rauhaa humanitaariset pyrkimykset eivät onnistu ja sadat tuhannet ihmiset, jotka ovat paenneet kotoaan pelastaakseen henkensä, joutuvat jälleen kohtaamaan kuoleman. Angelika Beer (Verts/ALE). – (DE) Arvoisa puhemies, hyvät parlamentin jäsenet, minun ei tarvinne toistaa sitä, mitä Darfurin tilanteesta ja hirvittävistä julmuuksista on juuri sanottu.\nHaluan kertoa, etten ole täysin vakuuttunut siitä, mitä neuvoston puheenjohtaja, ministeri Lehtomäki ja erityisesti komission jäsen Frattini sanoivat. Niin kauan kuin Euroopan unionin vastuuhenkilöt – joilla viittaan teihin, neuvoston jäseniin ja puheenjohtajavaltioon – eivät edes ymmärrä, että käynnissä on kansanmurha, ja puhuvat ainoastaan siitä, kuinka aiomme kantaa kortemme kekoon jälleenrakennuksen suhteen, kunhan alueelle saadaan rauha, ja niin edelleen, ihmettelen, miksei asioista puhuta niiden oikeilla nimillä, sillä tärkeintä on se, että tämä kansanmurha – josta tässä juuri on kyse – saadaan loppumaan, ja kun se on tehty, voimme ryhtyä jälleenrakennustöihin.\nErityisesti Euroopan unioni kaipaa selkeyttä, kun taas turvallisuusneuvostossa on ongelmana se, ettei mitään voida tehdä Kiinan ja Venäjän vuoksi. Siksi on selvää, että veto-oikeus turvallisuusneuvostossa on lakkautettava. Mikään valtio maan päällä ei saa antaa kansanmurhan jatkua käyttämällä veto-oikeuttaan.\nToiseksi me eurooppalaiset voimme tuoda selvästi esiin, että tällaisissa järkyttävissä olosuhteissa Sudanin valtion niin sanottu suvereenius on ehdottomasti neuvottelukysymys. Tärkeimpänä tavoitteena on ihmisten turvallisuus ja ihmiselämän suojeleminen eikä epädemokraattisen, julman ja heikon valtion niin sanottu suvereenius.\nPalautetaanpa mieliin keskustelu, jota kävimme joukkojen lähettämisestä Kongoon ja myöhemmin Libanoniin – tällä kertaa puhumme 22 000 sotilaasta. Emme voi vastata uutisiin mandaatin jatkamisesta joulukuuhun huutamalla "hurraa" ja toivomalla, että YK:n joukkoihin on löydetty siihen mennessä 22 000 sotilasta – se ei vain toimi. Se tarkoittaisi sitä, että me seuraisimme joulukuuhun saakka kansanmurhaa passiivisina ja puuttuisimme asiaan vasta sen jälkeen, ilman että olisimme tehneet aikaisemmin mitään asiaan eteen. EU ei voi hyväksyä tällaista politiikkaa! Tobias Pflüger (GUE/NGL) – (DE) Arvoisa puhemies, Sudanin maakunnan Darfurin tilanne on mitä ilmeisimmin hirvittävä. Ihmisiä ajetaan julmalla tavalla kodeistaan, minkä Jean Ziegler kuvaa olevan "hirvittävä tragedia". Toisaalta on myös varsin helppoa sanoa, että alueelle pitäisi lähettää joukkoja, kuten YK:n päätöslauselmassa määrätään. Tiedätte kaikki, mitä YK:n päätöslauselmassa sanotaan: siinä sanotaan, että Sudanin hallituksen on, kuten tapana on, annettava suostumuksensa, ja juuri sitä Sudanin hallitus ei suostu tekemään. Käytännössä tämä tarkoittaa, että tässä tilanteessa tarvitaan pikemminkin poliittinen ratkaisu kuin joukkoja ja niiden sijoittamisen valmistelemista koskevia vaatimuksia, joita olemme kuulleet Naton esittäneen.\nEuroopan unionin osuus asiassa on juuri sellainen, millainen neuvosto ja komissio ovat kuvanneet sen olevan. On hyvin helppoa sanoa, että vaadimme joukkoja. Ongelmana on se, että on olemassa tietyt perussäännöt, joita on noudatettava, ja niissä puolestaan todetaan, että hallituksen, jota asia koskee, on annettava suostumuksensa, eikä kyseinen hallitus ole sitä antanut. Haluan korostaa jälleen kerran, mitä Vihreiden/Euroopan vapaan allianssin ryhmän jäsen sanoi: erityisesti Etelä-Sudaniin liittyy tiettyjä taloudellisia etuja, joilla on keskeinen merkitys tässä konfliktissa –öljy onkin jo mainittu – ja jotka koskevat paitsi Kiinaa myös epäilemättä EU:n jäsenvaltioita, kuten omaa kotimaatani Saksaa, sillä sinne suunnitellaan rakennettavan suuri rautatie. Ihmisten auttamista koskeva vaatimus kuulostaa ihanalta, ja kannatan sitä todella, mutta sen on oltava realistinen ja johdettava todella siihen, että humanitaarista apua annetaan nykyistä enemmän. Jana Hybášková (PPE-DE). – (CS) Arvoisa puhemies, arvoisa komission jäsen, en haluaisi käyttää lainkaan puheenvuoroa protestoidakseni sekä teidän avuttomuuttanne että meidän avuttomuuttamme vastaan. Silti Kiina tarvitsee mineraaleja, öljyä, markkinat, vettä ja maata. Todistamme parhaillamme sitä, kuinka Kiina on ottamassa Afrikan valtaansa. Sudanin hallitus, joka on Al-Qaidan kumppani tai sen osa, joka on tarjonnut pitkäaikaisen kodin Osamalle ja joka on Al-Tourabin uskollinen liittolainen, suorittaa kirjaimellisesti etnistä puhdistusta raiskaamalla ja hedelmöittämällä kymmeniä tuhansia naisia lisätäkseen arabiväestön määrää alueella ja edistääkseen Sudanin jäsenyyttä Arabiliitossa. Venäläiset toimittavat Sudanille aseita. Afrikan unionin toimet ovat katkeamispisteessä. Mahtavasta afrikkalaisesta väliintulosta huolimatta kaksi miljoonaa ihmistä on paennut kodeistaan ja puoli miljoonaa ihmistä on kuollut.\nHaluan kysyä neuvostolta ja komissiolta, millä tavoin ne aikovat tarjota välitöntä tukea Yhdistyneiden Kansakuntien huomattaville, 7 luvun mukaisille toimille? Mihin toimiin ne ovat ryhtymässä asettaakseen viimein lentokieltoalueen, jota on vaadittu 13:ssa täysin tyhjänpäiväisessä päätöslauselmassa? Millä tavoin ne aikovat varmistaa, että kaikkia niitä, jotka raiskaavat ja tappavat täysin syyttömiä siviilejä, rangaistaan? Minua hävettää se, että Darfurissa ja Abéchéssa käydessäni otin parlamentin tutkintavaliokunnan jäsenenä enemmän vastuuta asioista, mutta kykenen tällä hetkellä vain jaarittelemaan – suonette anteeksi sanavalintani. Arvoisa komission jäsen, kuvitelkaa, millaista on katsoa silmiin lasta hoivaavaa nuorta naista ja kysyä häneltä lapsen nimeä, kun hän ei voi vastata ja sanoo, ettei tiedä, sillä lapsi syntyi raiskauksen tuloksena. Miltä luulette, että teistä tuntuisi? Ana Gomes (PSE). – (PT) Al-Bashirin hallitus on ollut pahin rikollinen Darfurin väestöön kohdistuvassa kansanmurhassa. EU ei voi pitää kiinni asiaa koskevista harhakuvitelmistaan. Komission, neuvoston ja YK:n turvallisuusneuvostossa olevien EU:n jäsenvaltioiden on kiireesti lähetettävä Sudaniin Darfurin alueelle YK:n joukot, joilla on kunnon valtuudet, peruskirjan 7 luvun mukaisesti. Tekosyitä ei voi enää esittää, eikä jahkailuun ole aikaa. Sudanin hallitusta on rangaistava, jos se jatkaa edelleen kansainvälisen yhteisön Darfuria koskevien pyrkimysten estämistä. Pankkitilit on jäädytettävä kiireesti, ja Sudanin hallituksen jäseniä ja muita henkilöitä, jotka Kansainvälinen rikostuomioistuin on jo tunnistanut pääsyyllisiksi hirmutekoihin, on estettävä matkustamasta.\nJos Kiina ja Venäjä jatkavat hidastelua Sudania koskevan kauppasaarron suhteen, EU:n on liittouduttava Yhdysvaltojen kanssa ja julistettava kauppasaarto, joka koskee erityisesti aseita ja öljyä, ja jäädytettävä täydellisesti Sudanin hallituksen liiketoimet. Myös sotilaallisia toimia tarvitaan kiireesti. Darfuria koskevaa lentokieltoaluetta voitaisiin valvoa Itä-Tšadista Sudanin ilmavoimien estämiseksi hyökkäämästä Darfurin väestön kimppuun, mitä minä ja muut parlamentin jäsenet jouduimme todistamaan lähellä Al-Fashiria syyskuussa 2004.\nItä-Tšadiin on lähetettävä välittömästi monikansalliset joukot suojelemaan pakolaisia, valmistelemaan YK:n joukkojen tuloa Darfuriin, valvomaan Tšadin ja Sudanin välistä rajaa ja tuomaan vakautta alueelle. Tätä vakautta uhkaa myös jännitteiden kasvu Somaliassa Bushin hallinnon alkuun panemien Etiopian-toimien vuoksi, joiden katastrofaalisena seurauksena islamilaisia tuomioistuimia vahvistettiin Mogadishussa.\nLopuksi toteaisin, ettei EU saa vaieta sen suhteen, millainen merkitys Kiinan, Venäjän ja Arabiliiton tuella on Sudanin kansanmurhastrategialle. Vaikka YK varjelee suojelua koskevan vastuun periaatetta, Venäjän, Kiinan ja arabimaiden hallitukset ovat pyrkineet häpeällisellä tavalla lakaisemaan Ruandan, Bosnian ja Kongon antamat opetukset maton alle, kun kyse on Darfurista, missä muslimit teurastavat muslimiväestöä. Raül Romeva i Rueda (Verts/ALE). – (ES) Arvoisa puhemies, kun YK:n humanitaarisen avun koordinaattori Jan Egeland korosti meille elokuussa Darfurin tilanteen olevan huonoimmillaan vuoden 2004 jälkeen, hän myös muistutti meille jälleen, että tämä tilanne on ollut tarkoitus ratkaista jo pitkään.\nOn totta, että Yhdistyneet Kansakunnat korostaa, että alueelle pitäisi lähettää YK-joukkoja, mutta on myös totta, kuten on todettu, että Sudanin hallituksen vastustus vaikeuttaa asiaa. Meidän on kuitenkin pidettävä kiinni siitä, mitä kutsutaan velvollisuudeksi suojella, kuten Kansainvälinen kriisiryhmä niin usein korostaa. Meillä on suojelua koskeva vastuu, jota emme saa vältellä.\nDarfurin suhteen voidaan tehdä kolme asiaa: voimme ensinnäkin rangaista suoraan ketä tahansa toimijaa, myös hallitusta, joka rikkoo parhaillaan tulitaukoa ja kohdistaa hyökkäyksensä suoraan humanitaarisiin operaatioihin ja, kuten aiemmin on nimenomaan mainittu ja mitä haluan korostaa, siviiliväestöön ja erityisesti naisiin.\nToiseksi Afrikan unionia voidaan käyttää ja sitä täytyy käyttää laajemmassa määrin sen varmistamiseen, että eri osapuolet hyväksyvät ainakin osittain Darfurin rauhansopimuksen. Tämä edellyttää kuitenkin kansainvälisten kumppaneiden, myös Euroopan unionin, tukea.\nLopuksi, mikä kaikkein tärkeintä, Yhdistyneiden Kansakuntien turvallisuusneuvoston on nopeutettava prosessiaan, joka koskee YK-joukkojen sijoittamista alueelle YK:n peruskirjan 7 luvun selvän valtuutuksen mukaisesti. Ellei näin tehdä, tämän verilöylyn pysäyttäminen on vaikeaa. Filip Kaczmarek (PPE-DE). – (PL) Arvoisa puhemies, Darfur on humanitaarinen katastrofi. Tällä surullisella alueella on saavutettu kriisikynnys, ja meidän on kiinnitettävä siihen kaikki huomiomme ja ryhdyttävä pikaisesti toimiin, kuten YK:n pääsihteeri Annan totesi vain muutama päivä sitten. Hänen kanssaan tuskin voi olla eri mieltä. Koko maailma tietää, että alueella on sodittu jatkuvasti vuodesta 2003. Sen seurauksena 300 000 ihmistä on kuollut ja yli 2,5 miljoonaa on joutunut lähtemään kotoaan.\nSudanissa työskentelevät avustusjärjestöt ovat soittaneet hälytyskelloja viime viikkoina. Darfurissa kolme miljoonaa ihmistä elää kansainvälisen humanitaarisen avun varassa, mihin kuuluu ruokatoimituksia, lääkärinhoitoa ja suojaa. Tätä apua alkaa olla lähes mahdotonta antaa, sillä konflikti laajenee alueella. Toukokuun alusta lähtien Darfurin alueella on tapettu kaksitoista ulkomaista avustustyöntekijää, mikä on enemmän kuin mitä kahden viimeisen vuoden aikana on tapettu.\nVaikka Afrikan unionin on tarkoitus pysyä alueella vuoden loppuun saakka, on selvää, ettei se kykene lopettamaan sotaa itse. Meidän on muistettava, että kyse on 7 000 hengen joukoista, joiden varusteet ja rahoitus ovat riittämättömät ja jotka valvovat Ranskan kokoista aluetta. Vaikka joukkoja vahvistettaisiin 4 000 sotilaalla, ne eivät kykenisi auttamaan hyökkäysten uhreiksi joutuneita miljoonia siviilejä alueella eivätkä takaamaan kansainvälisten organisaatioiden turvallisuutta ja suojelemaan pakolaisia.\nParhaillaan ongelmaan suunnitellaan useita ratkaisuja. Ne vaihtelevat siitä, että alueelle sijoitettaisiin YK:n joukkoja ja YK antaisi Afrikan unionille merkittävää logistista ja materiaalista tukea, siihen, että Nato sitoutuisi ratkaisemaan ongelman. Mielestäni yksi asia on päivänselvä: Afrikan maiden ja niiden johtajien pitäisi osallistua paljon tiiviimmin tätä painostavaa ongelmaa koskevan ratkaisun etsimiseen. Niillä on kokemusta, ne tuntevat alueen ja niillä on siellä vahvoja kontakteja. Siksi meidän on rohkaistava afrikkalaisia kumppaneitamme sitoutumaan voimakkaammin tätä konfliktia koskevan ratkaisun etsimiseen. Marie-Arlette Carlotti (PSE). – (FR) Arvoisa puhemies, kaikki sanovat Darfurin olevan syvän kuilun partaalla. Konfliktin osapuolet jatkavat tappamista ja raiskaamista. Siviiliväestö on niiden jokapäiväisenä kohteena. Avustustyön tekijät jättävät alueen pelottelun ja erityisesti murhien vuosi: muutaman viimeisen viikon aikana 13 työntekijää on tapettu. Konflikti uhkaa koko aluetta, myös Tšadia ja Keski-Afrikan tasavaltaa. Kaikki näyttää olevan valmiina viimeistä hyökkäystä varten. Kaikki on valmiina verilöylyä varten. Hallitus leikkii kissaa ja hiirtä kansainvälisen yhteisön kanssa. Tämä leikki on hyvin julma ja maksaa joka päivä satojen ihmisten hengen.\nVuodesta 2004 lähtien EU ei ole säästellyt taloudellisessa avussaan, ja tämä sitoutuminen on varmasti auttanut ehkäisemään verenvuodatusta. Nyt tarvitaan kuitenkin välttämättä tiukempaa poliittista sitoutumista. Ensisijaisena tavoitteena on toimia mahdollisimman nopeasti ja sijoittaa alueelle päätöslauselman 1706 mukaisesti YK:n rauhanturvajoukot, joilla on valtuudet käyttää voimaa, jos se on tarpeen siviilien suojelemiseksi.\nVäestöä on kuitenkin suojeltava nopeasti, tässä ja nyt. Pakottamalla Sudanin viranomaiset keskeyttämään käynnissä olevan hyökkäyksensä ja noudattamaan Darfurin rauhansopimusta, vahvistamalla paikan päällä olevien Afrikan unionin joukkojen mandaattia ja toimittamalla niille varusteita, sillä nämä joukot eivät muodosta tällä hetkellä riittävän jämerää kilpeä suojellakseen siviiliväestöä, sekä, kuten kollegani ovat todenneet, asettamalla välittömästi lentokieltoalueen, josta määrätään YK:n päätöslauselmassa 1591. Lisäksi jos järkipuhe ei riitä, voimme ottaa käyttöön pakotteita: öljyä koskevan kauppasaarron, kansainvälisen pidätysmääräyksen sekä rangaistukset, joita langetetaan hirmutekoihin syyllistyneille, erityisesti niille 51 henkilölle, joiden nimet ovat Kansainväliselle rikostuomioistuimelle toimitetussa luettelossa. Hyvät parlamentin jäsenet, Euroopan parlamentti ei salli sitä, että 2000-luvun ensimmäinen kansanmurha tapahtuu kaikessa hiljaisuudessa ja käytännössä sen silmien edessä. Mario Mauro (PPE-DE). – (IT) Arvoisa puhemies, hyvät parlamentin jäsenet, puheeni tarkoituksena on paljastaa viimeistä piirtoa myöten Sudanin hallituksen kannan tekopyhyys.\nVierailin Sudanissa vuonna 2000 yhdessä Euroopan parlamentin jäsenten kanssa, jotka ovat myös AKT:n ja EU:n yhteisen edustajakokouksen jäseniä. Jäsen Kinnock ja minä pääsimme keskustelemaan Ibn al-Turabin kanssa, joka oli tuolloin vankilassa. Hän oli Omar al-Bashirin vanha aseveli, ja tämä oli puolestaan yksi Sudanin islamilaisten fundamentalistien johtohahmoista ja niistä miehistä, jotka olivat järjestäneet Osama bin Ladenin oleskelun Sudanissa.\nSilloin, vuonna 2000, hän kertoi juurta jaksain, mistä Sudanin hallituksen "arabisointistrategia" oikein koostui. Strategian mukaan alue, jolla asui monissa Sudanin hallituksen virallisissa asiakirjoissa "Darfurin apinoiksi" kutsutut ihmiset eli Darfurin väestö, oli tarkoitus muuttaa arabien asuttamaksi alueeksi – ja tarkoitan juuri sitä, mitä sanoin: arabien asuttamaksi alueeksi, ei islaminuskoisten alueeksi.\nJos EU ottaa tämän huomioon, se tarkoittaa jälleen kerran sitä, ettei meidän pidä pelata Sudanin hallituksen peliä pyytämällä, että pääsisimme toimimaan välittäjänä kahden oletetusti vastakkaisen osapuolen välille, sillä mitään vastakkaisia osapuolia ei ole. Darfurissa ei ole sisällissotaa: siellä on vain murhaajia ja uhreja. Darfurissa on vain murhaajia, joilla on läheiset yhteydet Khartumissa käskyjä antaviin miehiin, jotka käyttävät heitä harjoittaakseen järjetöntä politiikkaansa, joka ei enää pelkästään ole johtamassa kansamurhaan vaan ratifioi tämän kansanmurhan, jota on toteutettu jo hyvin pitkään.\nSiksi on äärimmäisen tärkeää, että EU:n toimielimet hyväksyvät hätätoimenpiteitä, esimerkiksi sellaisia, joita jäsen Carlotti juuri kuvaili, jotta mukaan saadaan kaikki, jotka ovat syvästi huolissaan yhden sukupolven elämästä. Karin Scheele (PSE). – (DE) Arvoisa puhemies, Darfurin rauhansopimus tehtiin toukokuussa 2006, eikä yhtäkään tässä sopimuksessa asetettua määräaikaa ole noudatettu. Taistelut ja siviiliväestöön kohdistuva väkivalta eivät ole vähentyneet, vaan itse asiassa molemmat ovat lisääntyneet. Järjestelmällisiä raiskauksia käytetään yhä sodankäynnin keinona, ja viimeisten kolmen kuukauden aikana raiskauksien määrä on kasvanut voimakkaasti. Sudanin hallitus vastustaa yhä YK:n operaatiota, jolla olisi huomattavasti enemmän resursseja, joukkoja ja voimaa kuin tämänhetkisellä Afrikan unionin rauhanoperaatiolla, joka on pääasiassa tehoton. Vaikka Afrikan unionin rauhanoperaation laajentamista Länsi-Sudanissa 11 000 poliisiin ja sotilaaseen on pidettävä hyvin myönteisenä, Afrikan unionin jatkuva ja kollektiivinen tuki YK:n joukoille osoittaa, ettei tätä voida pitää kuin siirtymävaiheen toimenpiteenä.\nOn itsestään selvää, että Sudanin hallitus suunnittelee jo lähettävänsä omia joukkojaan suojelemaan aluetta. Amnesty International varoittaa, että "ajatus siitä, että kansaa 'suojelisivat' pian samat hallituksen sotilaat, jotka ajoivat heidät kotoaan ja kohtelivat heitä kaltoin, lietsoo paniikkia kansan keskuudessa". Alueella aktiivisesti toimivat avustusjärjestöt pelkäävät, että niiden on lopetettava toimintansa kokonaan, jos hallituksen joukot joutuvat jälleen vastakkain kapinallisten separatistijoukkojen kanssa, jotka eivät ole vielä allekirjoittaneet Abujan rauhansopimusta.\nSiksi me kehotamme Sudanin hallitusta noudattamaan YK:n peruskirjan 7 lukua ja sallimaan YK:n turvallisuusneuvoston päätöslauselman 1706 mukaisten YK:n rauhanturvajoukkojen toimimisen alueella.\nSudan on katastrofin partaalla. Meidän on tehtävä kaikkemme estääksemme Afrikan mantereen toisen kansanmurhan. Puhetta ryhtyi johtamaan varapuhemies TRAKATELLIS Patrick Gaubert (PPE-DE). – (FR) Arvoisa puhemies, hyvät parlamentin jäsenet, kaksi henkiin jäänyttä sudanilaista on sanonut minulle, että meidän on lopetettava vaikeneminen, josta kansanmurhan uhrit kärsivät.\nOlen päättänyt käyttää tänään puheenvuoron juuri Darfurissa tapahtuvan kansanmurhan hiljaisten uhrien puolesta ja esittää teille kiireisen vetoomuksen – hätähuudon. Teille puhuu paitsi Euroopan parlamentin jäsen myös Darfurissa lujasti työskentelevän kansainvälisen kansalaisjärjestön puheenjohtaja.\nKuulun sukupolveen, joka vannoi holokaustin jälkeen, ettei mitään samanlaista enää koskaan tapahtuisi. Sanat "enää koskaan" on lausuttu monta kertaa, ja silti meidän on jälleen puhuttava tästä aiheesta. Aiommeko odottaa koko väestön tuhoamista, ennen kuin suremme sitä? Kuinka monen täytyy kuolla, ennen kuin me puutumme asiaan? Onko olemassa vähimmäisraja sille, kuinka paljon ihmisiä on lähetettävä keskitysleireihin, ennen kuin me puutumme asiaan? Itse asiassa uskon, että joidenkin alueiden uhrit eivät pääse koskaan suosioon. Darfur on yksi niistä. Kofi Annan on sanonut Darfurin olevan helvetti. Silti on mahdotonta kuvitella, kuinka helvetillistä on niiden ihmisten elämä, joita laittoman hallituksen leivissä olevat, kansamurhaa toteuttavat aseelliset joukot ovat kiduttaneet.\nAiommeko pahentaa varsinaista rikosta vielä syyllistymällä itse välipitämättömyyden rikokseen? Emme! Kiduttajien on syytä tietää, ettemme anna heidän tehdä, mitä he haluavat, koska emme voi sanoa, ettemmekö tietäisi, mitä oikein on tapahtunut. Me tiedämme kyllä muttemme toimi. Euroopan unionilla on merkittävä tehtävä hoidettavanaan. Euroopan unionin on harjoitettava todellista painostusta ja osoitettava, että se voi vaatia tiukemmin julmuuksien ja verilöylyn lopettamista ja sitä, että alueelle sijoitetaan YK:n joukkoja suojelemaan siviiliväestöä. Tämä voidaan saada aikaan vain diplomaattisten pyrkimysten ja voimakkaan kansainvälisen osallistumisen keinoin. Kerrankin armeija voi toimia myönteisellä tavalla ja asettautua murhaajien ja uhrien väliin. Meidän on vaadittava ratkaisua aseellisia joukkoja koskevaan kysymykseen ja meidän on vaadittava humanitäärisen avun toimittamista perille.\nKuten monet jäsenet ovat todenneet minua ennen, emme saa hukata aikaa, sillä todistamme todellakin parhaillamme 2000-luvun ensimmäistä kansanmurhaa. Panagiotis Beglitis (PSE). – (EL) Arvoisa puhemies, hyvät parlamentin jäsenet, arvoisa komission jäsen, valitettavasti sekä kansainvälinen huomio että kansainvälisten uutisten mielenkiinto on keskittynyt Libanonin sotaan ja Lähi-idän levottomuuksiin Darfurin järkyttävien tapahtumien kustannuksella, vaikka Darfurissa on humanitaarinen kriisi, siellä toteutetaan kansanmurhaa ja etnistä puhdistusta ja käydään rikollista sotaa.\nYK:n turvallisuusneuvosto on antanut päätöslauselman 1706, jonka täytäntöönpanoa vaadimme. Kun Libanonista annettiin päätöslauselma 1701, se pantiin kokonaan täytäntöön kansainvälisin toimin. Kuitenkin viisi päätöslauselmaa myöhemmin, päätöslauselman 1706 kohdalla, kansainvälinen yhteisö suhtautuu sen täytäntöönpanoon välinpitämättömästi ja ulkokultaisesti. Viime kädessä tätä suurta humanitaarista kriisiä koskeva kaksinaismoraali heikentää myös EU:n yhteisiä arvoja ja periaatteita.\nArvoisa komission jäsen, katson, että Euroopan unionilla on pohjimmiltaan moraalinen vastuu esittää aloitteita eikä pelkästään poliittista ja strategista vastuuta. Ministerineuvoston byrokraattiset päätöslauselmat eivät yksin riitä. Lokakuun 20. päivänä järjestetään huippukokous. Teidän on varmistettava, että Euroopan unioni esittää turvallisuusneuvostossa aloitteen, jotta turvallisuusneuvoston kaikki jäsenet omaksuvat yhteisen kannan ongelman ratkaisemisesta ja päätöslauselman 1706 soveltamisesta vihdoin ja viimein. Lisäksi – koska meidän on puhuttava rehellisesti – meillä on myös velvollisuus tehdä Kiinaa koskevia aloitteita. Kiina on yksi niistä maista, jotka ovat vastuussa tämän umpikujan, tämän kriisin pitkittymisestä. Myös Arabiliitto on vastuussa samasta asiasta. Tehkää siis Arabiliittoa, Islamilaisten maiden järjestöä, Kiinaa, Venäjää ja jopa Yhdysvaltoja koskevia aloitteita. Bushin ja Yhdysvaltojen kongressin mitäänsanomattomat lausunnot eivät riitä. Lisäksi, arvoisa komission jäsen, kansainvälistä lainsäädäntöä, joka koskee kansainvälisten toimien oikeutusta ihmisoikeuksien jäädessä jalkoihin, on sovellettava. Józef Pinior (PSE). – (PL) Arvoisa puhemies, olemme kaikki todistaneet Sudanin maaperällä viimeisten kolmen vuoden aikana tehtyjä rikoksia. Niihin kuuluvat kansanmurha, sotarikokset ja etninen puhdistus. Samalla kun seuraamme tilannetta avuttomina norsunluutorneistamme, Sudanin hallitus ei onnistu täyttämään kaikilta valtiolta edellytettävää perustehtävää: se ei kykene takaamaan väestön turvallisuutta tietyllä alueella. Me seuraamme Brysselissä ja Strasbourgissa Sudanin tapahtumia, vaikka itse Euroopan unioni perustettiin poliittisena ja moraalisena vastalauseena tällaisia rikoksia vastaan. Jokaisen peräkkäisen laajentumisen yhteydessä esitettiin sama vetoomus: emme enää koskaan, koskaan, salli rikoksia ihmisyyttä vastaan, emme enää koskaan suvaitse etnistä puhdistusta, emme enää koskaan siedä kansanmurhaa!\nEn ole kuullut niiden lausuntojen, joita Euroopan unionin edustajat ovat tänään antaneet, sisältävän tällaista voimakasta sitoumusta sen varmistamiseksi, että Euroopan unioni todella tekee kaiken voitavansa estääkseen laajamittaisen teurastuksen Sudanissa. Mitä sitten pitäisi tehdä? Tulevien viikkojen aikana EU:n pitäisi keskittyä painostamaan Sudanin hallitusta tehokkaasti varmistaakseen, että se sallii YK:n rauhanturvajoukkojen sijoittamisen alueelleen. Mikäli näissä pyrkimyksissä ei onnistuta ja Sudanin hallitus kieltäytyy edelleenkin päästämästä YK:n rauhanturvajoukkoja alueelleen, on asianmukaista lisätä logistista ja materiaalista tukea Afrikan unionin operaatiolle Sudanissa. Ellei millään tällä onnistuta vaikuttamaan siihen, mitä Sudanissa tapahtuu, meidän on harkittava kutsuvamme Nato-joukot varmistamaan, että Afrikan unionin sotilasoperaatio kykenee takaamaan rauhan ja turvallisuuden koko Sudanin alueella. Paula Lehtomäki, neuvoston puheenjohtaja. (FI) Arvoisa puhemies, arvoisat parlamentin jäsenet, tämä keskustelu on ollut hyvin aktiivista ja erittäin hyvää. Voin vakuuttaa, että neuvosto ei todellakaan suhtaudu välinpitämättömästi Sudanin ja Darfurin tilanteeseen. Me olemme kaikki yhtä mieltä siitä, että tilanteen kehitys on ollut hyvin huolestuttavaa, ja meidän on nyt ja jatkossa tehtävä kaikki voitava, jotta voimme parantaa Darfurin turvallisuus- ja humanitaarista tilannetta. Kaikki voitava, tai ainakin erittäin paljon, tehdään koko ajan. Me ylläpidämme aktiivisia diplomaattisia kontakteja eri osapuolten ja kolmansien maiden kanssa saadaksemme mahdollisimman laajaa tukea YK:n päätöslauselmalle ja sen toimeenpanolle ja kyetäksemme vahvistamaan painetta Sudanin hallituksen suuntaan. Erityisedustaja Haavistolla on Sudanissa tärkeä rooli turvattaessa se, että kaikki osapuolet paikan päällä sitoutuvat tähän rauhanprosessiin, sillä muutoin kestävää rauhantilaa ei voida saavuttaa.\nDarfurin ja Sudanin kysymyksen ratkaisemiseksi ei ole olemassa vain yhtä avainta, vaan on erittäin tärkeää, että me etenemme tehokkaasti, laajamittaisesti, koordinoidusti ja hyvässä yhteistyössä kaikilla mahdollisilla väylillä. Franco Frattini, komission varapuheenjohtaja. – (IT) Arvoisa puhemies, hyvät parlamentin jäsenet, olen täysin samaa mieltä puheenjohtajavaltiota edustavan ministerin esittämistä päätelmistä.\nEn usko, että kenelläkään läsnäolijoista on epäilystäkään siitä, kuinka katastrofaalisen laaja Darfurin tragedia on, ja tuskin kukaan epäile sitäkään, etteikö kyseessä olisi todella kansanmurha. Tämän päivän keskustelu koskee kuitenkin myös paljon yleisempää poliittista ongelmaa, joka on äärimmäisen tärkeä Euroopan parlamentille ja yleisesti Euroopan unionin toimielimille: kyse on EU:n roolista perusoikeuksien edistäjänä ja puolustajana sen rajojen ulkopuolella.\nMietin usein, voiko Euroopan unioni olla ja pitääkö sen olla edelläkävijä perusoikeuksien ja erityisesti ihmisarvon kunnioittamisen alalla koko maailmassa – juuri ihmisarvoahan on loukattu perinpohjaisesti Darfurin tragediassa – ja omasta mielestäni se voi ja sen pitääkin olla. Jotta Euroopan unioni voisi hoitaa tämän tehtävänsä, meidän on käytävä merkittävää poliittista keskustelua siitä, kuinka EU voi viedä näitä arvoja rajojensa ulkopuolelle ja vaalia niitä, kun muut osapuolet, kuten Sudanin hallitus, suvaitsevat fundamentalismia ja aseellisten ryhmittymien mitä väkivaltaisimpia ja kauheimpia ylilyöntejä ja jopa rohkaisevat niihin. Monet teistä ovat sanoneet selvästi, että 7 artikla pitäisi panna täytäntöön sotilasjoukoin ja asein ja että Sudaniin pitäisi lähettää sotilasjoukot, jotka voisivat voimaa käyttämällä päättää tämän katastrofaalisen tilanteen.\nOlen hyvin tietoinen siitä, että tämä on yksi kansainvälisiin sopimuksiin kirjatuista vaihtoehdoista, mutta toisaalta muistan myös, että puhuessamme eri puolilla maailmaa ihmisoikeuksien kunnioittamisen puolesta me eurooppalaiset olemme usein puhuneet niin sanotun ownership-periaatteen turvaamisesta: toisin sanoen emme voi päättää täällä Strasbourgissa tai Brysselissä siitä, mitä toisen maan tai maanosan kuuluu tehdä ja pakottaa sitä tekemään niin. Meidän on tehtävä yhteistyötä paikallisten toimielinten kanssa, ja mielestäni ensimmäinen osa ratkaisua on yhteistyö Afrikan unionin kanssa, sen aseman vahvistaminen sekä sen varmistaminen, että se saa tarvitsemansa käytännön avun. Emme halua, että EU:ta pidetään toimijana, joka pysyttelee ensin syrjässä ja sekaantuu sitten yhtäkkiä asioihin sijoittaen joukkojaan ja aseitaan ja esittäen, että Afrikan unionia pitäisi ensisijaisesti lujittaa ja vahvistaa.\nKuten puheenjohtajavaltion edustaja juuri korosti, tämä on ensimmäinen askel. Toinen askel tällä tiellä on se, että tarjoamme paikan päällä logistista apua. Sen me – Euroopan unioni ja sen toimielimet – voimme tehdä, ja komissio voi myös antaa taloudellista tukea. Kuinka voimme varmistaa, että humanitaarinen apu todella päätyy sinne, mihin se on tarkoitettu – kärsivälle kansalle ja paikan päällä toimivien kansalaisjärjestöjen työntekijöille, jotka vaarantavat henkensä? Paikan päällä annettava logistinen apu on siis toinen alue, jolla me, Euroopan unioni, voimme saada jotakin aikaan.\nKolmas askel, jolle jotkut eivät ole antaneet riittävästi painoarvoa, on se, kuinka teemme yhteistyötä Arabiliiton kanssa. Hyvät parlamentin jäsenet, törmäämme eri puolilla maailmaa islamilaisten maiden tai arabimaiden mielipiteisiin. Osa näistä maista on meidän uskollisia liittolaisiamme esimerkiksi terrorismin torjumisen alalla. Toisilla niistä on sen sijaan niin äärimmäisiä mielipiteitä, että meidän on parasta tehdä sopimuksia ennen toimiin ryhtymistä.\nMikä on sitten Darfurin ja Libanonin välinen ero? Ero on se, että Libanonin tapauksessa oli olemassa sopimus ja että joukot lähetettiin Libanoniin rauhanturvaajiksi, koska sekä Libanonin hallitus että Israelin hallitus suostuivat molemmat siihen. Sen sijaan Sudanin hallitus torjuu edelleen tämän ajatuksen. Uskotteko, että yksipuoliset toimet olisivat mahdollisia ilman Arabiliiton voimakasta myötävaikutusta? Ettekö katso, että ilman Arabiliiton voimakasta osallisuutta tällaiset toimet olisivat äärimmäisen kielteinen merkki sille valtavalle väestölle, jolla on valitettavasti mitä fundamentalistisimpia ajatuksia? Eikö se vain vahvistaisi ääriryhmiä ja fundamentalisteja ja tarjoaisi niille yhden uuden propaganda-argumentin?\nSiispä katson, että ratkaisun kolmas osa on Arabiliitto. Pyrimme kannustamaan Arabiliittoa pysymään erossa Sudanin hallituksesta ja olemaan antamatta sille hyväksyntäänsä ja tukeansa. Kuten tiedätte, näin tapahtuu jossakin määrin, mutta meidän on tehtävä vielä paljon tämän eteen.\nLisäksi joku mainitsi vielä yhden seikan: mitä jos Sudanin hallitus ei kuuntele kansainvälistä yhteisöä? Olen aina ollut sitä mieltä, että sotilastoimia on käytettävä vasta viimeisenä keinona, vaikka humanitaarinen väliintulo olisikin perusteltu perustamissopimuksen 7 artiklan nojalla.\nMuitakin keinoja on olemassa. Kuulin tässä yhteydessä jonkun mainitsevan lentokieltoalueen. Tätä toimenpidettä voidaan tarkastella, se voidaan hyväksyä ja siitä voidaan tehdä ehdotus. Ymmärtänette varmasti, että jos me ehdottaisimme turvallisuusneuvostolle toimia 7 artiklan nojalla, Kiina käyttäisi luultavasti veto-oikeuttaan, halusittepa sitä tai ette, eikä mitään tapahtuisi. Eikö siis olisi parempi vaihtoehto laatia aloite, joka ei ehkä ratkaise ongelmaa mutta olisi avuksi ja joka koskisi esimerkiksi sitä, että lentokoneita kiellettäisiin lentämästä alueen yläpuolella ja tappamasta ihmisiä pommein ja ilmaiskuin. Tämä on toinen konkreettinen mahdollisuus.\nEsitän puheeni lopuksi kaksi huomiota. Ensinnäkin puheenjohtaja Barroso ja kollegani Louis Michel ovat lähdössä Khartumiin. He antavat Sudanin hallituksen korkeimmalle johdolle voimakkaan viestin siitä, että Euroopan unioni aikoo ryhtyä diplomaattisiin tositoimiin ja toteuttaa paikan päällä toimia auttaakseen kärsiviä ihmisiä. Tässä viestissä tuodaan esiin, että Sudan eristetään, jos se kieltäytyy jatkossakin kuuntelemasta kansainvälistä yhteisöä. Tällainen eristäminen olisi erityisen haitallista Sudanille itselleen: Sudanin hallituksen etuihin ei kuulu joutuminen eristyksiin muusta kansainvälisestä yhteisöstä. Hyvät parlamentin jäsenet, tämä veisi presidentti Bashirilta viimeisenkin tekosyyn pitää kiinni kielteisestä kannastaan.\nToinen hyvin tärkeä asia, jota komission toimet koskevat, on naisten ja lasten asema. Puhumme tästä asiasta jatkuvasti täällä Euroopassa: olemme huolissamme ihmiskaupan uhreista ja pakkoprostituutiosta ja olemme jopa laatineet lasten oikeuksia koskevan EU:n tiekartan. Emme voi luonnollisestikaan jättää naisten ja lasten oikeuksia vaille huomiota näinkin järkyttävässä tapauksessa kuin mitä Darfurin tilanne on.\nToivon siksi henkilökohtaisesti, että Euroopan parlamentti pysyy lujana Darfuria koskevissa toimenpiteissään tarjotakseen erityistä suojelua naisille ja lapsille, jotka ovat, kuten aina, suurimmassa vaarassa olevia uhreja. Puhemies. – Olen vastaanottanut kuusi työjärjestyksen 103 artiklan 2 kohdan mukaisesti käsiteltäväksi jätettyä päätöslauselmaesitystä(1).\nÄänestys toimitetaan huomenna torstaina klo 12.00. (1)Ks. pöytäkirja.\nPäivitetty viimeksi: 28. marraskuuta 2006Oikeudellinen huomautus


Pikavuoro Bangkokiin ⋆ Pikavuoro Maailman Ympäri\nPikavuoro Bangkokiin 2018, 20.5.2020\nPikavuoro Bangkokiin päättyi onnellisesti ja aikataulun mukaisesti Bangkokiin.\nMatkalla Bangkokiin riitti jännitettävää; matkustimme 64 matkapäivää, 16440 kilometriä, 8 maata (Venäjä, Kazakhstan, Kirgisia, Tajikistan, Uzbekistan, Kiina, Laos ja Thaimaa).\nEnsimmäinen Bangkokin reissu samalla bussilla tapahtui vuonna 2011 jolloin moni sivusta seuraaja väitti Ajokin liian vanhaksi peliksi suoriutua matkasta. Nyt 2019 kukaan ei ole väittänyt Ajokin olevan vanha 🙂\nPäinvastoin tuntuu, että Ajokista on vielä uusiin seikkailuihin. Sääli olisi viedä se museoon tai lopettaa matkat tähän.\nJälleen ollaan ison kysymyksen äärellä.\nMitä sitten seuraavaksi? – Ajokki on jo toistamiseen Thaimaassa. Onko seuraavia Pikavuororeissuja tulossa.\nUusi on reissuja on suunnitteilla. Miltä kuulostaisi Ajokilla Myanmar? Intia? Pakistan? Iran? Tai Kanada 🙂\nLinja-autossa on tunnelmaa; seurustelua, tarinaa, kirjoja, pelejä, tietovisaa. Hyvä meininki!\nKuva otettu lähellä Bangkokia. Kiitos Bridgestone! Rengasvalinta oli oikea 🙂\nSeuraamalla tätä blogia ja meidän facebookkia Pikavuoro Maailman Ympäri pysyt ajantasalla seuraavista matkoista.


Ilmoituksen osoite: https://tyopaikat.oikotie.fi/tyopaikka/1304573\nAsiakasyrityksemme hakee elektroniikka-asentajia pääasiassa kokoonpanotehtäviin määräaikaisiin työsuhteisiin. Toivomme hakijoilta asianmukaista ammatillista koulutusta tai aiempaa kokemusta elektroniikkalaitteiden kokoonpanosta. Hyvä asenne ja tarkka työote ovat avaintekijöitä työssä menestymisen kannalta. Toivomme hakijoilta myös valmiutta vuorotyöhön, sillä haemme tekijöitä pääsääntöisesti kaksivuoroon. Työsuhde on alustavasti määräaikainen vuoden loppuun.


122 m² Kielotie 15, 23120 Mynämäki Omakotitalo 4h myynnissä - Oikotie 16169612\nMyytävät asunnot Mynämäki Mietoinen Kielotie 15, 23120 Mynämäki\n138 000 €●122 m²\nKielotie 15, Mietoinen, Mynämäki●4h+k+th+kph+s+wc+vh\nVastuuvälittäjä lomailee 16.7.-9.8. Sinua auttavat tässä kohteessa kollegani Mervi Pertola 050 524 7892 tai Päivi Ruusunen-Lahti 040 672 6221.\nHyvärunkoinen talo Mietoisissa. Lapsiystävällisellä alueella sijaitseva, ryhdikäs omakotitalo suurehkolla, omalla tontillaan. Reilusti tilaa ja pintoja päivittämällä saat tästä oman näköisesi. Salaojat on uusittu 2019, rakennus huoltomaalattu 2012 ja talon vesikate uusittu 1999. Rakennukset on tehty oman metsän puista paikallisten ja hyvämaineisten kirvesmiesten rakentamana.\nTäällä aistii luonnon läheisyyden: mahdollisuus mm. omaan 1,3 aarin kokoiseen kasvimaahan. Varastorakennuksessa lisäksi lämmin harrastetila. Rauhallinen ja turvallinen sijainti lähellä palveluja! Tiedustelut ja näyttövaraukset: Hans Dahlqvist, p. 0400-664 885 tai hans.dahlqvist@op.fi\nKielotie 15, 23120 Mynämäki\nJääkaappi täyskorkea, lattialiesi sähkö, uusittu 1997, liesituuletin hormiin, astianpesukone, kaapistot uusittu 1997 (Rautilan puusepät), kiinteät valaisimet, pöytätasojen materiaali laminaatti/ikilevy.\nSauna, sähkökiuas uusittu 2013 (ei ole ollut käytössä), kylpyhuone, erillinen wc, suihku, peilit KPH ja WC-tilassa, allaskaappi WC-tilassa, pesukoneliitäntä KPH, lattialämmitys alkuperäinen vesikeskuslämmitys, kiinteät valaisimet.\n2019 salaojat ja sadevesijärjestelmä 2013 uusittu sähkökiuas saunaan 2012 julkisivumaalaus 1999 uusittu vesikate 1997 uusittu keittiökalusteet koneineen 1997 paneloitu saunan löylyhuone\nPalvelut Mietoisten keskustassa ja Pyheen kauppa/kesätori.\nKiinteistökokonaisuuteen kuuluu kolme kiinteistöä: 503-479-4-7/...2-30 ja ...2-24\nPelti. Peltikatteen alla palahuopakate\nVesijohto: Kunnan. Viemäröinti: Saostuskaivo. Kunnan vesiliittymä 1982/uusittu 2002. Kiinteistön viemärijärjestelmä on alipaineistettu venttiilein, joten turhia läpivientejä ei vesikatolle ole tehty. Venttiilit myös vaatehuoneessa ja ulkovarastossa.\nTierasite (kts kiinteistörekisteriotteet)\nPuu. Alkuperäisjärjestelmänä puupannu ja 3000L kiertovesivaraaja\nKeittiö: Lautalattia, maalattu, puupaneloitu. Olohuone: Lautalattia, tapetoitu, puupaneloitu. Makuuhuone 1: Lautalattia, tapetoitu, puupaneloitu. Makuuhuone 2: Lautalattia, tapetoitu, puupaneloitu. Sauna: lattia laatoitettu, seinät ja katto paneloitu 1997. Kylpyhuone: lattia ja seinät laatoitettu, katto puupaneloitu. Eteinen: Lautalattia, maalattu, puupaneloitu. Wc: lattia muovimattoa, muovitapetti, katto puupaneloitu. Siivouskomero: Lautalattia, maalattu, puupaneloitu.


Mao Mao - kuvituksia: Kalligrafiakurssilla Joutsenossa\nHeipä hei =) Kiitos vierailusta blogissani. Oikeastaan olen ollut sivutoiminen yrittäjä jo vuodesta 2006, mutta päätoimen ohella se on ollut vain sellaista satunnaista harrastelua. Nyt on sitten tosi kyseessä kun olen päättänyt muuttaa sen päätoimiseksi =)\nKannustus ei ole ollenkaan pahitteeksi sillä varmasti tulee olemaan ajoittaan hyvinkin raskasta. Toivon kuitenkin saavani siitä enemmän irti sellaista mitä en voi saada toisen pomotettavana ollessani. Kuten vapaus valita ja tehdä asiat omalla tavallani. Itsensä kanssa on harvoin eri mieltä =)\nTsemppiä sullekin yrittäjän polulla. Koska itseänikin kiinnostaa visuaalinen ilme tulen varmasti jatkossa poikkeamaan myös täällä sinun blogissasi =) Nähdään!\n4. elokuuta 2008 klo 7.29\n4. elokuuta 2008 klo 21.55


Showing results for tags 'daniels' running formula'. - Juoksufoorumi.fi\nShowing results for tags 'daniels' running formula'.\nalueella lisäsi Mankeli alueelle Yleistä keskustelua juoksusta\nDaniels' running formula on urheilufysiologi ja juoksuvalmentaja Jack Danielsin kirjoittama teos, joka on ilmeisesti melko suosittu maailmalla ja johon tälläkin palstalla aina välillä viitataan. Kirjassa on selvitetty juoksuharjoittelun lainalaisuuksia, harjoitustyyppejä ja -intensiteettejä ja niiden vaikutusta eri kestävyyden komponentteihin sekä valmiita harjoitusohjelmia 800 metriltä maratonille. Minullakin tuo kirja löytyy, ja vaikka en ole harjoitusohjelmia sellaisenaan koskaan käyttänyt, olen saanut kirjasta paljon monipuolista tietoa juoksuharjoittelusta. Kirjassa on kuitenkin aika paljon sellaista, mitä en täysin ymmärrä. Tämä ketju syntyi ajatuksesta, että Danielsin esittämiä ideoita voitaisiin verrata palstalla esitettyihin malleihin, joita kuvaava englanninkielinen termi on 'conventional wisdom', mutta jolle en keksi mitään sopivaa suomennosta :) Daniels siis esittelee viisi erilaista harjoitusintensiteettiä, jotka ovat easy (E), marathon-pace (M), Threshold (T), Interval (I) ja Repetition Â®. Easy on siis tietysti kevyttä tai PK:ta. Marathon-pace training on nimensä mukaisesti maravauhtista, jota palstalla kutsutaan pääasiassa reippaaksi tai VK1:ksi. Threshold on anaerobisen kynnyksen tuntumassa tehtävää treeniä, eli foorumilaisittain TV-kovaa tai VK2:ta. Interval training on maksimaalista hapenottokykyä kehittävää treeniä, jota juostaan maks. viiden minuutin pätkissä noin 3-5 kilometrin kisavauhtia ja palautukset ovat suhteellisen lyhyitä (noin minuutin tai enemmän lyhyempiä kuin vedot). Repetition training on noin mailin kisavauhdilla juostavia lyhyitä juoksutekniikkaa ja juoksun taloudellisuutta kehittäviä vetoja, joiden välinen palautumisaika on pitkä. Danielsin harjoitusohjelmat jaetaan aina neljään eri osaan. Ensimmäinen osa on yleensä pelkkää kevyttä juoksua ja määrään ja treeniin totuttelemista. Kolme muuhun osaan sisältyy erilaisia laatuharjoittelua kevyen treenin lisäksi ja ohjelmat tietysti rakentuvat palvelemaan ensisijaista tavoitekisaa, joka on harjoitusohjelman lopussa. Laatuharjoituksia on viikossa yleensä kolme, paitsi maratonharjoitteluohjelmissa kaksi. Laatuharjoitteille on eri prioriteettiasteet, eli kolmesta laatuharjoitteesta yksi on tärkein ja niin edelleen. Harjoitusohjelmat kestävät ideaalitilanteessa 24 viikkoa, mutta kirjassa on ohjeet ohjelmien muokkaamiseksi, jos ohjelma halutaan tehdä lyhyempänä tai pidempänä. Kirjassa on viisi eri luokkaa harjoitusohjelmille (itse ohjelmia on hieman enemmän), eli 800 metrille, 1500-3000 metrille, maastojuoksukilpailuihin, 5-15 kilometrille ja puolimaratonille ja maratonille (siis puolikkaalle ja maralle samat). Pitkän ja polveilevan alustuksen jälkeen mennään sitten kysymyksiin, joita minulla aiheeseen liittyen on. Mitä olen palstalaisten treenejä ja keskustelua seuraillut, monesti ohjelmissa treenit kehittyvät siten (esim. maralle tai puolikkaalle treenatessa), että aluksi juostaan VK:ta ja reipasta ja treenit kiihtyvät ohjelman loppua kohti. Monesti sitten viimeisimmäksi harjoitteeksi juostaan joku MK-intervalliharjoitus, ilmeisesti sillä oletuksella, että se tuo kuntopiikin kisaa varten. Danielsin ohjelmissa taas tehdään yleensä päinvastoin. Maraohjelmassa laatuharjoitteiden alettua juostaan ensimmäisen kuuden viikon ajan toisena pääharjoitteena MK-intervalleja, eli noin tonnin vetoja. VK-treenien ja kisavauhtisten määrä kasvaa sitten vasta ohjelman loppua kohden. Samoin 5-15 km ohjelmat aloitetaan noilla repetition-harjoitteilla, eli nopeilla vedoilla ja loppua kohden siirrytään ensin pitempiin intervalleihin ja lopussa VK-painotteiseen harjoitteluun. Onko tällaisessa rakenteessa tarkoituksena, että ensin nostetaan treenivauhdit halutulle tasolle lyhyemmillä vedoilla ja sitten fiksataan kestävyyttä pidentämällä harjoitteita? Millaisia ajatuksia muilla aiheesta on? Toinen on sitten ne kisavauhtiset. Esimerkiksi mikään noista Danielsin intensiteeteistä ei oikein istu kympin kisavauhtiseksi. Olen kuitenkin siinä käsityksessä kisavauhtiset harjoitteet ovat niitä tärkeimpiä, eikä niitä noista Danielsin ohjelmista aina oikein löydy. Pitäisikö ohjelmaa noudattavan vain muuttaa noita I pace -harjoitteita siten, että ne ovat menevät sopivaa kyytiä? Muitakin juttuja mielessäni oli, mutta pääsivät unohtumaan. Ilman kirjan lukemista voi olla vähän vaikea päästä kiinni homman jujusta, mutta luotan, että palstalla on sen verran juoksutietoutta, että konsepteihin saadaan kommentteja suuntaan ja toiseenkin. Omana haasteenani on, että minulla ei ole vielä ymmärrystä kontekstista niin paljon, että osaisin sanoa, mitä milläkin kirjan kohdalla aina haetaan ja että onko vastaava toteutettavissa jotenkin muuten.